Сергелида йирик ёнғин юз берди - Zamin.uz\n09:21 / 10.01.2020\nСергелида йирик ёнғин юз берди\n2020 йил 10 январь куни соат 00:28да, Сергели тумани, Лутфикор 1-тор кўчаси 1-уйда жойлашган, “Сергели кичик саноат зонаси бошқариш дирекцияси” ДУК ҳудудида ижарада фаолият юритаётган МЧЖга қарашли бинонинг 4-қаватида жойлашган маиший техника ишлаб чиқариш цехи ва бинонинг том қисми 900 кв.м. майдонида ёнган.\nТошкент шаҳар Фавқулодда вазиятлар бошқармаси хабарига кўра, ёнғиндан бинонинг 1000 кв.м. майдонидаги қурилмалари сақланиб қолинган. Ёнғин ўчириш жанговар бўлинмалари чақирилган манзилга соат 00:33да етиб борган ва кўрилган тезкор чора ва ҳаракатлар натижасида ёнғин соат 02:20да қуршаб олиниб, соат 03:40да ўчирилган.\nШу муносабат билан, Тошкент шаҳар Фавқулодда вазиятлар бошқармаси иқтисодиёт тармоқлари ва ижтимоий соҳа объект раҳбар ҳамда ходимлари, шунингдек, фуқаролардан ёнғин хавфсизлиги қоидаларига қатъий риоя этишни сўраган. «Замин» янгиликларини «Вконтакти»да кузатиб боринг\n11-05-2021, 20:55, Жамият\n11-05-2021, 21:53, Дунё\n11-05-2021, 21:19, Спорт\n11-05-2021, 23:18, Дунё\nЯнгиликлар » Жамият » Сергелида йирик ёнғин юз берди


Перунинг собиқ бош вазири президентлик сайловларида етакчилик қилмоқда\n07:42 / 06.06.2016\nПерунинг собиқ бош вазири Педро Кучински мамлакат президенти сайловларида етакчилик қилмоқда, деб хабар бермоқда Sputnik нашри.\nЭкзит-пол натижаларига кўра, Кучински рақиби Кейко Фухиморидан бироз кўпроқ овоз тўплаган. Кейко Фухимори ўнг центристлар номидан президентликка номзод ва мамлакатнинг собиқ президенти Альберто Фухиморининг қизи ҳисобланади. Альберто Фухимори ҳозирда коррупция ва инсон ҳуқуқлари соҳасидаги жиноятлар учун қамоқда сақланмоқда.\nIpsos компаниясининг хабар беришича, Кучински 50,4 фоиз овоз, Фухимори эса 49,6 фоиз тўпламоқда. GFK компанияси сўровномасига кўра, Кучински 51,2 фоиз овоз билан етакчилик қилмоқда. Бироқ CPI компанияси маълумотлари сайловларда Фухимори 51,1 фоиз овоз билан етакчилик қилаётганини кўрсатмоқда.\nЎз навбатида президент сайловлари бўйича миллий бюро бу маълумотлар дастлабки ва норасмий эканлигини айтиб ўтди.


«Ипак йўли дурдонаси» ХIII Тошкент халқаро кинофестивалига жаҳоннинг санъат намояндалари ташриф буюришди.\n“Муҳташам юз йил”, “Севги изтироби” роллари билан юртимизда машҳур Фелиз Аҳмат ва Мелисса Памук, ўлмас “диско раққоси” Митхун Чакраборти, Канн кинофестивали совриндори Салам Есламова, шунингдек, Стивен Сигал, Франко Неро, Никита Михалков, Филип Киркоров ва Тимур Бекмамбетовлар қизил йўлаклардан юриб, фестивалнинг очилиш маросимига янада ёрқинлик бахш этишди.\nМазкур фестиввалда иштирок этиш учун 350 дан ортиқ киноижодкорлар иштирок этишди. Нафақат актёрлар, балки режессёр, продюсер, мусиқачи ва рассомлар ҳам бор. Уларнинг кўпчилиги режалаштирилган маҳоратлар дарсларини ўтишади. Шу билан бирга кино соҳасига оид маърузалар ва ижодий учрашувлар ҳам кўзда тутилган. Санъат байрамининг географияси кенг: Италия, Франция, АҚШ, Туркия, Россия, Қозоғистон, Арманистон, Миср, Исроил каби 40 дан ортиқ мамлакатларни ўз ичига олади.\nФестивал доирасида Тошкентда Бутунроссия давлат киноматография институтининг иш бошлаш маросими ва юртимиз бўйлаб 6 та янги кинотеатрда ҳужжатли фильмлар кунларини ўтказади ҳамда “5 кунда кино” ёш киноижодкорлар танлови бўлиб ўтади.\nЁрқин ва кутилган шоу, жаҳон юлдузларининг улкан санъаткорларининг чиқишлари Алишер Навоий номидаги кино саройнинг қайта таъмирланган биносида бўлиб ўтди.\nНашр санаси: 29-09-2021\nБола қорнини массаж қилишнинг 7 усули


Байрут биринчиси эмас: нитрат аммоний яна қаерларни вайрон қилган? - UzNews.uz\nНитрат аммоний – бу табиий ҳолда учрамайдиган, синтетик усулда ишлаб чиқариладиган ва қишлоқ хўжалигида ўғит сифатида фойдаланиладиган моддадир.\nФото:Wael Hamzeh / EPA\nБу модда шунингдек, тоғ-кон саноатида портловчи моддаларнинг таркибий қисми ҳам ҳисобланади. Аммо ҳозирги кунда унинг кучи замонавий муқобилларига қараганда анча заиф, аммо нархи анча арзон туради. Шу сабабли ҳам қўпорувчи-террористик ташкилотлар бу “масаллиқ”нинг харидори ҳисобланадилар.\nНитрат аммоний (аммиакли селитра)нинг ўзи хавфсиз бўлсада, бошқа матералларнинг ёнишини тезлаштирадиган кислород манбаи бўлиб хизмат қилади.\nБуюк Британиялик ҳарбий разведкачи Филипп Инграмнинг таъкидлашича, узоқ вақт сақланган аммиакли селитра тез ёнадиган ифлослантирувчи моддаларни ўзлаштиради.\nThe Conversation нашри эса юқори ҳароратда ушбу модда тез парчаланишини, натижада газ (азот оксиди) ва буғ ҳосил бўлишини айтмоқда. Айнан газнинг тез ажралиши эса портлашни келтириб чиқаради.\nForbes’нинг маълумотига кўра, Байрутдаги 2,7 минг тонна аммиакли селитранинг портлашини 1 килотонна тротиланинг портлаш кучига тенглаштириш мумкин.\nАммиакли селитра портлашидан ҳавога кўп миқдорда азот оксиди ажралади. Азот оксиди қизил рангдаги ёқимсиз ҳидли газ бўлиб, Байрутдан олинган фотосуратлардаги олчаранг бунинг мисолидир. Бу модданинг ҳавода белгиланган миқдордан ортиши нафас йўлларида муаммоси бор кишилар учун хавфли ҳисобланади.\nУшбу модданинг 4500 тоннаси илк бор 1921 йилда Германиянинг Оппа шаҳридаги заводда портлаган. Ўшанда 500 дан ортиқ киши вафот этган.\n1942 йилнинг 29 апрелида Бельгиянинг Тессендерло шаҳарчасидаги кимё заводида портлаган эди. Ўшанда 189 киши ҳалок бўлган, юзлаб киши яраланган. Портлаш соат 11:20 да юз берган ва яқин ўртадаги мактабда дарс ўрганаётган кўп сонли ўқувчи ўлган. Портлашдан кейин диаметри 70, чуқурлиги 23 метрга тенг чуқурлик пайдо бўлган.\nНитрат аммоний билан боғлиқ яна бир йирик ҳалокат АҚШда 1947 йилда кузатилган. 16-17 апрель кунлари Техаснинг Галвестон портида рўй берган ёнғин пайтида иккита кемадаги 2000 тоннадан ортиқ кимёвий модда портлаши оқибатида 600 киши ҳалок бўлди.\n2001 йилнинг 21 сентябрида Франциянинг Тулуза шаҳридаги AZF кимё заводида ҳам нитрат аммоний портлаб, 31 кишини ҳаётдан олиб кетди. Ҳодисада жами 8 минг киши яралади. Портлаш аввалига теракт деб тахмин қилинди, бироқ кейинроқ 500 килограмм нитрат аммоний эҳтиётсизлик натижасида портлагани аниқланди.\nАҚШнинг Техас штатида иккинчи бор нитрат аммоний портлаши 2013 йилнинг 17 апрелида ўғит заводида кузатилган. Ўшанда 12 киши ҳалок бўлган, камида 200 киши жароҳатланган.\n2015 йилнинг 12 августида Хитойнинг Тяньцзин шаҳридаги саноат зонасида юз берган портлашда 173 киши ҳалок бўлди.\nЭлбек БОЙМУРАДОВ тайёрлади\nЎзбекистоннинг яна бир вилоятида каннабис етиштирилади\n3 декабрь, 13:37\nСирдарёда "қўлга тушган хиёнаткор ЙҲХБ" ходими ишдан олинди\n24 ноябрь, 22:05\nСирдарёдаги ёнғин қурбонлари 4 нафарга етгани айтилмоқда\n21 ноябрь, 09:51\nСирдарёда газдан қарздорликни ундирмоқчи бўлган ходим пичоқланиб вафот этди\n13 октябрь, 10:40\n“Сирдарёда 8 ёшли қизга тегажоқлик қилиш” бўйича муносабат билдирилди\n12 октябрь, 20:38\n“Биринчи меҳмоним президент бўлди” – Сирдарёдаги сув тошқинидан жабр кўрганлар янги уйларига кўчиб киришмоқда\n13 октябрь, 16:35


Банкларнинг очиқ валюта мавқеи: қоидаларга тузатиш киритилди | NORMA.UZ\nМарказий банк Бошқарувининг қарори (11.10.2018 йилда 1497-3-сон билан рўйхатдан ўтказилган) билан Очиқ валюта мавқеини юритиш қоидаларига ўзгартиришлар киритилди.\nМаълумот учун: Содда қилиб айтганда, валюта мавқеи – банк ўз контрагентларидан қарзга олган чет эл валютасидаги сумма билан банк улардан талаб қилишга ҳақли бўлган чет эл валютасидаги талаблар суммаси ўртасидаги нисбат. Ушбу суммалар бир-бирига тенг бўлмаган вазият (дисбаланс) очиқ валюта мавқеи деб номланади. Банкнинг чет эл валютасидаги қарзи талабларидан кўра кўп бўлса, бунга қисқа валюта мавқеи дейилади. Аксинча бўлса – узун валюта мавқеи.\nОчиқ валюта мавқеи, айниқса валюталар курси ўзгарган пайтда, тижорат банкларининг молиявий ҳолатига таъсир кўрсатиши сабабли Марказий банк илгари амал қилган лимитларга қўшимча равишда янгиларини жорий этмоқда:\nбарча узун валюта мавқелари жами суммаси бўйича;\nбарча қисқа валюта мавқелари жами суммаси бўйича.\nБунда чет эл валютасининг ҳар бир тури ва очиқ валюта мавқеларининг жами суммаси бўйича очиқ валюта мавқеларининг лимитлари сақланиб қолади. Чегараларнинг аниқ ҳажмлари МБ томонидан алоҳида белгиланади, илгари амал қилган нормативлар ҳужжатдан чиқариб ташланган. Эслатиб ўтамиз, ҳар бир операция куни охирига келиб чет эл валютасининг ҳар бир алоҳида тури бўйича очиқ валюта мавқеи – банк регулятив капиталининг 10%идан, очиқ валюта мавқеларининг жами суммаси эса банк регулятив капиталининг 20%идан ошмаслиги керак.\nНазоратни таъминлаш мақсадида МБ тижорат банкларининг баланс счётларини ҳар куни мониторинг қилади.\nҲужжат Қонун ҳужжатлари маълумотлари миллий базасида эълон қилинган ва 12.10.2018 йилдан кучга кирди.


16.06.2019 22:53 0 4263\n1-босқичда математика фанидан 30 та топшириқдан иборат тест саволлари берилади.\nБелгиланган вазифани бажариш учун 90 дақиқа вақт ажратилади.\nБиринчи босқич натижасига кўра қабул квотасида белгиланган ҳар бир ўринга 20 киши ҳисобидан максимал талабгорлар 2-босқичда қатнашади (масалан – Наманган шаҳри мактабининг ҳар бир синфига 480 талабгор (24 ўрин * 20 талабгор) қатнашиши мумкин).\n2-босқичга ўтган талабгорлар учун қуйидаги топшириқдан иборат тест синовлари ўтказилади:\nинглиз тилидан – 55 та тест.\n4- ва 5-синф ўқувчилари тўплаган балларнинг асосий қисмини (80 фоизини) танқидий фикрлаш ва мантиқий билимни талаб этувчи топшириқларни бажариш орқали йиғишлари мумкин. Балларнинг 20 фоизигина инглиз тили фанига тўғри келади.\nЮқори синф 6-, 7-, 8-, 9-синф ўқувчилари учун инглиз тилининг аҳамияти 40 фоиз бўлиб, танқидий фикрлаш ва мантиқий билимни талаб этувчи топшириқлар 60%ни ташкил этади.\nБундай талаб қўйилганининг асосий сабаби, Президент мактабининг юқори синф ўқувчилари хорижлик ўқитувчилар ўтадиган STEAM-фанларни ўрганиш учун етарли салоҳиятга эга бўлиши зарур. Ўқувчи хоҳишига кўра танқидий фикрлаш ва мантиқ бўйича имтиҳонларни инглиз тилида ҳам топшириши мумкин.\nКириш имтиҳонлари 2-босқичнинг натижаларига кўра бир хил балл тўплаган талабгорлар сони белгиланган қабул квотасидан ортиб кетган тақдирда, қабул комиссияси ва таълим соҳасида хизмат кўрсатувчи ихтисослашган хорижий ташкилотлар томонидан қўшимча топшириқлар берилади.\nимтиҳон Президент мактаблари\nТаълим 07/01, 11:04\nПрезидент мактаблари қачондан барча ҳудудларда фаолият бошлаши маълум қилинди\nТаълим 30/12, 14:34\nПрезидент мактаблари халқаро аккредитациядан ўтди\nАвто 09/12, 12:00\n«Права» олиш учун имтиҳон ўтказиш ҳуқуқи хусусий секторга берилади


Ҳавога совуриладиган ярим миллион доллар. Нима учун давлат бюджетидан бесамар ОАВга йирик маблағ сарфланиши керак? Ўзбекистон янгиликлари\nЎзбекистон, Тошкент – Batafsil.uz ЯА. ЎзА Миллий ахборот агентлиги ҳукуматдан янги сайт яратиш ва моддий-техник базани янгилаш учун 5.4 миллиард сўм (ярим миллион доллардан ортиқ) маблағ сўрамоқда.\nБуларнинг барчаси тижорат асосида аудио ва видео ахборотларни тақдим этадиган агентликнинг янги ахборот порталини яратиш, шунингдек воқеа жойидан онлайн репортажлар ва трансляция тарқатишга мўлжалланган медиа-марказни яратиш зарурати билан асосланмоқда.\nУшбу янгилик нафақат ижтимоий тармоқ фойдаланувчиларини, балки таниқли иқтисодчилар, блогер ва журналистларни ҳайрон қолдирди. Ахир бу маблағни давлат бюджетидан, яъни сиз ва бизнинг чўнтагимиздан олиш таклиф этимоқда.\nДемак, шундай ҳам ҳар йили ўз фаолиятини қўллаб-қувватлаш учун давлатдан миллионлаб маблағни олиб келаётган агентлик давлат бюджетидан яна бир йирик улушни ўз томонига тортиб олишга қарор қилган. Бу пуллар халқга тегишли эканлигини инобатга олган ҳолда, балки совет тарғиботининг энг яхши анъаналарига мувофиқ равишда иш олиб бораётган ҳамда замондан ортта қолган ахборот бюроси ўзбекистонликларга керакми деб сўрашнинг вақти келгандир? Фойдаланувчилар қолдирган шарҳларга кўра, бунинг жавоб аниқ. Яхшиси бу маблағни мактаблар ва болалар боғчаларини қуриш ва жиҳозлашга сарфлаб, ЎзАни ёпиб юбориш керак.\nТаниқли иқтисодчи Юлий Юсуповнинг сўзларига кўра: “Ғалати бир ёндошув кўзга ташланмоқда. Бозор тамойилларига ўтиш, тижорат порталини яратиш вазифалари қўйилган бўлсада, негадир пулни давлат бюджетидан олишмоқчи. Менимча, бу ерда катта тафовут мавжуд. Ўзбекистонда кўплаб электрон оммавий ахборот воситалари мавжуд бўлиб, агарда давлат учун жуда муҳим бўлса, айнан улар шу каби портални яратиш ва кейинчалик қўллаб-қувватлашни бемалол уддасидан чиқишади. Нима учун буни айнан ЎзА, қолаверса давлат бюджети ҳисобидан амалга ошириши керак? Агарда ҳақиқатан ҳам буни бюджет маблағлари эвазига қилиш керак бўлса, очиқ танлов эълон қилиш ва унда ғолибни аниқлаш лозимдир".\nСиз ЎзАни биласизми?\nБиз Тошкент кўчаларида оддий фуқаролардан Миллий Ахборот Агентлигининг борлигини билишларини аниқлаш мақсадида сўров ўтказдик. Уларнинг кўплари бу саволга жавоб беришга қийналишди. Жавоблар қуйидагича бўлди: "Ниманидир эшитдим, лекин ўқимайман, "Бу телевидениега ўхшаш" ва ҳоказо. Одамлар давлатга даҳли бўлмаган ва энг асосийси, давлат дотацияларини олмайдиган Kun, Daryo ва бошқа бир қатор хусусий сайтларни Интернетдаги асосий маълумот манбаи сифатида тилга олишди.\nБу важларни билвосита очиқ статистика ҳам тасдиқлайди. Тўққиз тилда нашр этиладиган ЎзА сайти www.uz миллий ахборот-қидирув тизими маълумотларига кўра, Ўзбекистонда сўнгги бир ой ичида энг кўп ташриф буюрилган биринчи ўнталикдан ўрин олмаган. Агар "Янгиликлар ва оммавий ахборот воситалари" бўлимига мурожаат қиладиган бўлсак, унда ЎзА сайти 11-ўринда турибди.\nЎтган ой давомида, яъни 17 январдан 17 февралгача ЎзА сайтига 739 937 фойдаланувчи ташриф буюрган ва улар томонидан 1633 966та саҳифа кўриб чиқилган. Таққослаш учун қуйидаги рақамларга эътибор беринг. Айнан шу вақт мобайнида ЎзАга нисбатан Daryo сайтига 10 маротаба кўпроқ - 10 210 833 нафар фойдаланувчи ташриф буюриб, улар 86 175 303 та саҳифани кўришган.\nУндан бизга нима наф?\nБир нарсани яхшигина англаб олиш зарур. ЎзА – ҳаддан ташқари кўп сонли маъмурий ходимлар ва ўнлаб журналистлардан иборат, шаҳарнинг қоқ марказида сақлаш учун қимматга тушадиган ўз биносига эга бўлган баҳайбат тузилма ҳисобланади. Бундай агентликни сақлаб туришдан асосий мақсад нима эканлиги очиқлигича қолмоқда. Бу саволга қандай жавоб берманг, уни асослаш мушкул вазифадир.\nАгар буни давлат тарғиботи сифатида қабул қиладиган бўлсак, демак у параллель воқеликда, яъни ўтган асрнинг 80-йилларида яшамоқда. Агентлик сайтига қилинган ташрифлар сони ҳам буни ёрқин исботламоқда. Ҳар йили давлат ЎзА фаолиятини қўллаб-қувватлаш учун миллионлаб маблаг сарфласада, бунинг эвазига агентлик бор-йўғи кунига ўртача 25-35 минг фойдаланувчини қамраб олмоқда. Бундан ташқари, ушбу фойдаланувчиларнинг аксарияти бу муассасага мақолалар учун эмас, балки ЎзАдан бошқа бирон бир жойда топилмайдиган расмий ҳужжатларни олиш учун ташриф буюришади. Масалан, Daryo сайтига ўртача 450-550 минг фойдаланувчи ташриф буюради.\nМиллий ахборот агентлигининг фаолиятига таниқли дизайнер ва блогер Азамат Шомузафаров жуда аниқ таъриф берган. Унинг Телеграмм каналида айтилишича: “ЎзАнинг умумий фаолияти гўёки 60 йилларда қолиб кетган янгиликлар орқали мияни ачитишдан иборат бўлиб қолган. Бу – қип-қизил тарғибот бўлиб, ундан келажаги буюк ҳамда ажойиб давлатимиз ҳақида бирор бир ёмон сўз эшитмайсиз. ЎзА сарлавҳалари совет “журналистикаси”нинг ўзгинаси, яъни маъносиздир”.\nШомузафаров қўшимча қилиб ўтдики, агар ЎзА шунчалик пул сарфлаши керак бўлса, жиҳозлар учун эмас, балки таълим ва янги бош директор учун маблағ сарфлаши мақсадга мувофиқ бўларди.\nИчки фойдаланувчилар билан омади чопмаган агентлик балким ташқи контур билан ишлаётгандир? Миллий ахборот-қидирув тизимининг ўша сайтида оддий манипуляцияларни амалга ошириб билиб олиш мумкинки, ўтган ой давомида ЎзА сайтига ташриф буюрган 739 937 нафар фойдаланувчидан 623 882 нафари айнан ўзбекистонликлар ташкил этади.\nАлбатта, бу борада шуни таъкидлаш керакки, ЎзА ғурур билан давлат тарғиботи байроғини кўтариб юрмоқда. Шу ўринда табиий бир савол туғилади - ҳеч ким ўқимайдиган тарғибот кимга керак? Шунча пулни ҳеч ким муҳтож бўлмаган нарсага сарфлашдан фойда нима?\nҚўшниларимизга бир эътибор берайлик. Россияда РИА Новости ва ТАСС - асосий тарғиботчилар бўлиб, ўқиш ва иқтибос нуқтаи назаридан биринчи ўринда туришади. RT ҳақида гапирмаса ҳам бўлади. Уларнинг ташвиқотга бўлган ёндашуви алоҳида масала ҳисобланади. Аммо шунга қарамай, улар мамлакатнинг етакчи оммавий ахборот воситаси сифатидаги пулларини тўла оқлайди, десак ҳеч ҳам муболаға бўлмайди. Афсуски, ЎзА ҳақида бундай дейишнинг иложи йўқ.\nҒайриоддий вазият юзага келган. Ҳар йили бюджетдан молиялаштириладиган ЎзА мамлакат ичида, қолавера ундан ташқарида ҳеч кимга керак эмас. Агентлик айни дамгача лавозимда бўлган совет намунасидаги бир гурух мансабдор шахслар учун керакдир.\nВақт аллақачон илгарилаб кетганлигини тан олиш вақти келди ва бу борада юзаки чоралар билан ҳеч нарсани тузатиб бўлмайди. Юз миллионлаб долларга асбоб-ускуналарни сотиб олиш ва янги сайт яратиш ҳам мумкин. Аммо Миллий ахборот агентлигининг ёндашувлари эскича бўлиб қолаверса, бу пулларни ҳавога совуриш билан баробар. Энг асосийси шундан иборатки, тор гуруҳдаги амалдорлар ва ҳокимларга ёқишга ҳаракат қилиб, уларнинг буюртмасига асосан ёқмаган блогер ва хусусий ОАВга қарши маълумот тайёрлаш ўрнига аҳоли манфаатлари ва унинг муаммоларини ёритишга эътибор бериш зарур.\nОдамлар нима дейишмоқда?\nЎзАга маблағ ажратиш тўғрисидаги ҳужжат лойиҳаси фойдаланувчиларнинг кўплаб салбий шарҳларини келтириб чиқарди. Биз улардан фақат бир қисмини ҳавола қиляпмиз. Муаллифларнинг имлоси сақлаб қолинган.\n"Ундан кўра мактаб ёки болалар боғчасини қуринг. Аввалги агентликни ислоҳ қилдингиз. Ана ўша ердан жиҳозларни олишингиз мумкин. Лекин бюджетга тегманг, агар тижорат билан шуғулланадиган бўлсангиз, кредит олинг - кейин кредитни қайтариб олиш учун ишлашингиз мумкин бўлади!"\n“Мутлақо ЙЎҚ. Бу энг бефойда монополияли ахборот агентлигидир. Унда барча нашрлар тарғибот характерига эга бўлиб, замон талабларига умуман жавоб бермайди. Даставвал, таҳририят сиёсатини ўзгартиришсин. Шундан сўнггина солиқ тўловчидан пул сўрашсин. Ёпилиши керак бўлган фойдасиз расмий ташкилот. Ушбу лойиҳани ёпиш ва ҳеч қачон эсламаслик керак. "\n"Кўринишига қараганда, порталнинг ўзи тендерсиз амалга ошириладиганга ўхшайди? Улар "аниқ" рўйхатни унутиб қўйиб, маблаг ажратилганидан кейин ўйлаб топишади. Янги порталнинг техник топшириқлари ҳам унутилганга ўхшайди. "Шахсий жавобгарлик" ҳам жуда хурсанд қилмоқда.\n“Алишер Тожиев ўзининг Facebook саҳифасида ЎзАга шартнома тўлови эвазига талабаларга бепул сайт яратишни таклиф қилиш лозимлигини билдирди. Аммо у сайтнинг ҳақиқий харажатларидан кейин қоладиган қўшимча 5,39 миллиардни ҳисобга олмади шекилли".\n"Яна пулни ҳаволга совуриш. Бундай корхона молиявий жиҳатдан ўзини ўзи оқлаши керак, бюджет маблағларини сарфлашга тайёр одамлар кўп."\n"Бир қарашда ҳақиқатдан йироқроқ туюлади ... "Тижорат асосида аудио ва видео маълумотларни тақдим этадиган агентликнинг ахборот портали". Улар худди ўша материални текинга топиш мумкин бўлган Интернет борлигини билишмайдими?! Шундай экан, давлат банкидан кредит олиб ўша портални ишга туширишсин-чи. Кўрамиз, бунинг эвазига қанча пул ишлай олишади".\nТемир Қодиров (таҳририят фикри муаллиф фикридан фарқ қилиши мумкин)


Таҳорат ва ғуслнинг сирлари\nЭнди таҳорат ва ғусл жараёнида тиббий жиҳатдан юз берувчи ҳикматларни айтиб берай, кейин 5-сура, 6-оятни кўрамиз.\nТаҳорат ва ғусл натижасида танда 3 муҳим тиббий мўжиза юз беради:\nа) вужудда бириккан электронлар чиқариб ташланади ва улар таъсирида бўлаётган жисмоний оғирлашув йўқолади;\nб) умумий қон айланишидаги камчиликлар тузалади, қариш секинлашади;\nв) соғлиқни сақлаш тизимида асосий негиз ҳисобланган лимфа (организмда қон билан тўқималар ўртасида модда алмашинувини таъминловчи суюқлик) айланиши энг яхши савияда бўлади.\nВа бу уч ҳодиса, асосан, таҳорат ва ғусл олинаётганда юз бериши очиқ-ойдин тасдиқланган. Энди бу ҳодисаларни изоҳлаб берай:\nа) Вужуднинг статик-электрик мувозанати масаласи\nНормал вужуднинг қурилиши негизида электрнинг катта аҳамияти бор. Тани соғлиқ кўп жиҳатдан унинг мувозанатига боғлиқ. Аҳвол эса шундайки, ҳавода электр кучланишлари бузилиб туради, таъсири кўп бўлган сунъий толали кийимлар киямиз, минган уловларимиз, машиналар ичида ўтаётган кунларимиз статик-электрик мувозанатни бузади ва биз учун жиддий муаммолар яратади. Автодан туша солиб хонага кирганда ва ё оромкурсидан қўзғалганда конденсатор каби ашёлар таъсирида ортиқча электронларга тўлиб кетамиз.\nБулар, ундан ташқари, чекиш ҳам бизни қаритади, бизга бемаврид таъсирлар ўтказади, айни чоғда, жуда кўп психозматик (руҳий, асабий) касалликларни келтириб чиқаради. Бу манфий (салбий) натижаларнинг бирдан-бир чораси таҳорат ва ғуслдир. Шунинг учун ҳам таҳорат олганларнинг юзлари нурли бўлади. Ажабо, Аллоҳ, таҳорат олинг, деб буюрганда шу мақсадни кўзлаганмиди, дегувчилар бўлса, жавобимиз тайёр: фақат бу эмас, таяммум ҳам таҳоратдан олинадиган фойдани таъминлай олади. Агар бундай бўлмаса, таяммум амр қилинмаган бўларди. Таҳоратдан бохабар бўлганлар, вужуднинг электр-статик мувозанати бузуқлигини даф қилмоқ учун бутун дунёда акапунктур (нина билан даволаниш)га вақт сарфлаб, ўзларини илма-тешик қилиб ўтирмасдилар.\nб) Циркулятсия масалалари\nЦиркулятсия - юракдан тўқималарга, тўқималардан юракка икки тарафлама оқим тизимидир. Айниқса, тўқималарда бу тизимнинг улови томирлар қилдан ҳам ингичка найчалар ҳолида ишлаб туради. Мана шу ингичка капилляр найлар тизими, ички доирада ишга тушмай қолган озиқ-овқат қолдиқлари туфайли ва бошқа турли сабаблар билан торайиб ёки умуман бекилиб, тўқималар керакли моддалар билан таъминланмай қолади. Мана шу ҳодиса вужуднинг бемаҳал қаришига асос-сабаб бўлади. Бу тарз-қариш томирларнинг йиллар бўйи давом этган шундай ҳаёти билан боғлиқдир. Томирлар резинка сингари эгилувчан ва чўзилувчан бўлиб турса, ишлар осонлашади, аксинча, торайиб-қаттиқлашса, ишлар орқага қараб кетади, яшаш оғирлашиб бораверади.\nБу муаммолар амалий ҳаётда таҳорат ва ғусл орқали ҳал бўлади. Турли иссиқликдаги сув теримизга текканда бир жиҳатдан томирларнинг очилиб-ёпилиш экзерсиси (машқи тренировкаси) кўпаяди, иккинчи жиҳатдан эндигина бўғилиб тиқилиб қолган томирлар очилиб кетади.\nВужуд тўқималарида бириккан ортиқча моддалар умумий циркулятсияга ўтади. Шу тариқа тўқималарда тириклик ғириллаб кетади яъни жонланиш тетикланиш юз беради. Ажабо таҳорат шу мақсадда қилинадими? Бу саволга ҳам жавобимиз тайёр: чиқит бирикмалар асосан қўл оёқ ва юзнинг капилляр найчаларида тўпланади. Таҳорат амаллари эса сизга маълумки шу жойларимизга тааллуқлидир.\nв) Лимфа айланиши масаласи\nИнсон вужудининг умумий ҳимояланиш системаси оқ қон айланиши орқали бўлади. Биз билган томирларга нисбатан бениҳоя ингичка бўлган капилляр найчалар "ленфотсит" номли оқ қон ҳужайраларини тўқималарнинг энг чекка-чеккаларигача олиб боради. Вужуднинг қай ерида бир макруҳ бир бегона нарса чунончи саратон (рак касали) ҳужайраси бор бўлса бу майда жангчилар ўзидаги қўрқинчли заҳарлар билан уни ўлдирадилар.\nБир макруҳли касалликка учраш саратонга дучор бўлиш бу мудофаанинг бирон ерда бўшашиб қолиши демакдир.\nБу тизим кўп жиҳатларга эга ва ғоят мураккабдир. Лекин бу нозик томирчаларнинг жуда яхши ишлашини таъминлаш соғлиғини қадрлайдиган ҳар бир инсоннинг биринчи вазифасидир. Мана шу лимфа томирларининг соғлом ишлаши учун ҳам таҳорат ва ғусл керак бўлади, чунки бу, уларни ҳайратомуз неъматлар билан таъминлайди. Қўл, оёқларнинг ювилиши вужуд марказидан узоқ бўлган мучалардаги қилдан нозик томирларда лимфа айланиши тезлигини оширади. Ундан ташқари, лимфа тизимининг энг муҳим қисми бўлган юз, бўғиз ва буруннинг ювилиши бу система учун бир массаж (уқалаш) ва кучлантириш омили бўлади.\nБу кун инсон биологияси соҳасида энг танилган, жаҳонга машҳур бўлган бирон олимдан: "Бу лимфа системамизга (тизимимизга) қандай тийраклик, жонлилик бера олишимиз мумкин?" - деб сўрасангиз, сизга таҳорат олишни таърифлаб беради.\nАжабо, таҳорат олишдан мурод бу системага куч беришдан иборатми? Саволнинг жавоби очиқ ва равшандир:\n1. Таҳорат олиш билан вужуднинг энг чекка, энг кичик нуқтаси ҳам сакраб-сакраб ишлай бошлайди.\n2.Бурун, бўғиз қисмлари ва оғизу қулоқларнинг чайилиши (ҳўлланиши) бу системанинг яхши ишлашига қаратилган.\n3. Масаланинг энг муҳим томони шуки, таҳорат олишга амр қилган оят шу ҳикматга диққатни тортади.\n5-сура, 6-оят: Эй иймон келтирганлар! Намозга турмоқчи бўлсаларингиз, юзларингизни ва қўлларингизни чиғаноқлари ила ювинглар. Бошларингизга масҳ тортинглар. Ва оёқларингизни тўпиқлари ила ювинглар. Агар жунуб бўлсаларингиз, покланинглар.\nОят шундан кейин таяммум борасида амр беради. Ва ниҳоят, таҳорат нечун фарз қилинганини билдиради:\nАллоҳ сизларга қийинчилик туғдиришни истамас Аммо сизларни поклашни ва сизларга ўз неъматини батамом қилиб беришни истайдир. Шоядки шукр қилсангизлар.\nҲа... Демак, таҳоратнинг икки мақсади бор\n2. Илоҳий неъматнинг комил қилиб берилиши.\nБу ердаги иккинчи мақсад устида фикр юритайлик. Илоҳий неъматнинг комиллиги нима? Тани соғлиқдаги оқсашларни аритиш... Вужуд статик-электрик ҳолатини сақлаш... Модда алмашинувини таъминлайдиган ақл бовар қилмас томир системаси ва вужуд муҳофазаси учун ишловчи лимфа тизими ва булардаги оқсашларни таҳорат олиб аритиш. Сизларга берган бу бебаҳо неъматларимни таҳорат амри билан комил қиламан", - деб амр этаётир Аллоҳ. Бу неъматлар учун Аллоҳга шукур қилмаслик мумкинми?\nРўза амри "Бақара" сурасининг 184-187-оятлари орасида барча тафсилотлари билан келади. Кўп диққат қилиниши лозим бўлган ҳукм 184-оятдадир. Бу оятнинг сўнгги қисмида: Агар билсангиз, рўза тутмоғингиз сиз учун яхшидир, деб уқтирилган.\nРўза мавзуида кенг тарқалган қаноат тўғрисидаги фикрлар ва бир нуқтада узр қидиришга интилишлар хатодир. Заиф кишилар, қон босими баланд бўлган беморлар ёки бир қатор эски касалликлари бўлган кишиларнинг рўза тутмай қўйишлари нотўғри, чунки рўза вужуд учун калория камайиб кетиши ёки таъминот чекланиши ҳодисаси эмас. Рўза вужуд механизмининг онгли равишда тафтиш қилиниши, кўздан кечирилишидир. Мана ўқидингиз, ояти карима мўжизавий ҳикмат билан тўла бу ҳақиқатни айтиб турипти. Тўғри, соғлиғи жиҳатдан узрли бўлганларга рўза тутмасликка рухсат берилган. Лекин оятда масалани яхши билганлар учун рўза тутишда зарар эмас, аксинча, фойда ва хайр борлиги билдирилган.\nа) Рўзанинг ҳазм (сингиши) тизимига кўрсатадиган мўжизавий таъсирлари\nҲазм қилиш тизими - вужуднинг энг тартибсиз, овқатлар тиқилиб кетган аъзолар оиласидир ва бутунлай компютерик, яъни бир-бирига электроник миялар билан боғланган ҳайратомиз бир қурилмадир.\nҲазм тизими оиласининг энг оғир вазифалари ўзимиз билган жигар номли аъзога юкланган. Бу аъзо, ҳозирга қадар аниқланишича, 16 хил вазифани адо этади. Ва 24 соат ҳеч тинмай бир-биридан оғир ишларни қилгани-қилган. Мана шу жигар рўза тутиш асносида ҳеч бўлмаганда 12 соатнинг 6 соатида вазифалари енгиллашиб, бир дам олишга ўтади. Эҳ-ҳе, қанийди жигар ҳужайралари бир тилга кирса-ю, бу 6 соатлик дам олишнинг ўзи учун нақадар катта неъмат эканлигини ҳикоя қилиб берса... ҳеч бўлмаганда бу кунларимизнинг адашаётган баъзи бир кишилари жонимга мадор деб, бақувват овқатлар еб, ўз жигарларини ахлат тозалаш машинасига айлантириб қўяётганлари тўғрисида бир оз мулоҳаза юритсалар, "жигарим шу онда ичимда нима қилаётган экан? - деб хавотир билан ўйлаб кўрсалар... ўзларига фойда бўлар эди.\nЭй инсон, ҳеч бўлмаса йилда бир ой рўза тут, бечора заҳматкаш жигарингни ҳар куни бир марта 6 соат дам олдир. Вужуднинг бу марказий лабораториясига рўзадан бошқа йўл билан ҳеч қандай ёрдам бера олмайсан, шунинг учун ҳам 184-оят:\nАгар билсангиз, рўза тутмоғингиз сиз учун яхшидир,- деб уқтиради.\nРўза ҳазм тизими оиласига кирувчи бошқа аъзоларга ҳам жуда яхши истироҳат фурсати яратади. Оғиздан бошлаб тупук безигача, ундан то бениҳоя нозик аъзо - овқат ютиш найи - (қизилўнгач)гача - ҳамма-ҳаммаси учун йилда бир ой тутилган рўза - неъматлар ичида энг катта неъматдир. Бу пайтда ошқозон барча мушак (Мускул)ларни дам олдиради. Ички пардадаги жамики заифликлар ўзини созлаб олади. Баъзи бир илми чалароқ "доктор"лар ўйлаганидай, рўза пайтида ошқозон кислота чиқармайди. Рўза тутиш учун ният қилинган лаҳзадаёқ ошқозон шартли рефлексга ўтиб, кислота ажратишни таққа тўхтатади. 12 бармоқ ичак ҳам рўзадан ўзининг омонлик улушини олади. Зеро, бу аъзо жамики ҳазм тизими компютерларининг марказий нуқтасидир. У рўзада ҳар куни ўрта ҳисобда 10 соат дам олади. Ичаклар рўза асносида, айниқса, ички пардаларини ва улар ортидаги муҳофаза марказлари бўлмиш Пеер тангачаларини бир бор текширувдан ўтказиб, тишларини созлаб олади.\nб) Рўзанинг модда айланиш тизимига берадиган неъматлари\nЖисмимизда қон ҳажмини озайиши юракка жиддий бир истироҳат келтиради. Янада муҳимроғи тўқималар орасидаги ортиқча сувни йўқ қилиб, тўқима босимини пасайтиришидир. Халқ орасида "кичик қон босими" деб юритиладиган, қоннинг юракка босим бериши рўза чоғида пасаяди. Бу эса, юракка биз инъом этишимиз мумкин бўлган энг катта яхшиликдир. Тўқима босимини рўзадан бошқа йўл билан тушириш жуда қийин.\nМодда айланиши тизими жиҳатдан энг муҳим масалалардан бири шуки, соғлом кишиларда қонга ўтган озиқ-овқатларнинг ҳаммаси фақат рўзали чоғларида куйиб кетади. Айниқса қондаги ёғ ва ёғсимон моддалар (липид) рўза тутилган пайтда минимал (енг оз) даражага тушади. Бу эса қаришнинг орқага сурилиши демакдир, яъни липиди ортиб кетганлар ҳам рўза тутишдан катта фойда кўришлари шак-шубҳасиздир.\nЛипид - томирнинг қаттиқлашиб кетишига катта таъсир қилиши аниқланган бугунги кунимизда рўзанинг томир тизимимизга ҳам кўрсататаётган таъсири ҳақиқатан бир тиббий мўжизадир.\nМодда айланиш тизимида муҳим ўрни бўлган буйракларнинг рамазон ойида ўзига хос дам олиш фазасига ўтиши ҳам рўзанинг бир неъматидир.\nв) Рўзанинг ҳужайраларга таъсири\nТўқима тизими ичида турли вазифаларни адо этувчи ҳужайралар, айниқса, овқат олди-бердисини ва ҳужайра ичида ҳамда ҳужайралар орасида сув мувозанатини бир тартибда тутишга мажбурдирлар. Ҳужайрани энг кўп чарчатувчи нарса ана шу сув мувозанати билан боғлиқ. Рўзада жамики бу ҳодисалар энг оз даражага тушиши муносабати билан ҳужайралар учун енгил нафас олиш имкони туғилади. Рўзали одамнинг жамики ҳужайралари икки тарафлама бахтли бўлади:1. Сув мувозанатини сақлаш машаққати ярим баравар озаяди.\n2. Ҳужайраларнинг ўз вазифалари, айниқса, шира чиқарувчи ҳужайраларнинг иши яна оз савияга тушади.\nБу соҳада кўп тадқиқотлар ўтказган Ҳипофиз, Диройт ва Панкреас рамазонни соғиниб кутишлари мутлақо бежиз эмас.\nг) Рўзанинг асаб тизимига таъсири\nОлдиндан айтиб қўяйки, нафсни тиёлмасликка оид бўлган рўза кашандалиги (рўза тутган ҳолда чекиш) асаб тизимига ҳеч қандай наф келтирмайди. Бирон киши рўза оғиз экан, асаб тизими қатъиян юз фоиз дам олмоғи керак. Вужуд метаболизми (модда алмашинуви) кундузи энг оз савияга тушганда асаб тизими марказидан эътиборан нисбий бир дам олишга ўтади.\nЖинсий интизом ҳам, асаб тизимидаги жамики тангликларни аритганидан, унга алоҳида бир ором беради.\nРўзанинг асаб тизимига берган энг катта неъмати унинг қаттиқ ҳаяжондан юзага келувчи руҳий зарбаларни йўқ қилишидир. Айниқса, рўза ибодатлари (таровиҳ) каби завқи барча қайғу-ҳасрат, маъюслик ва қўрқувларни йўқ қилиб юборади. Жуда чуқур ғам-ғуссаларни юрак тубларидан ўчиради. Руҳий зарбалар эса, маълумки, соғлиқнинг энг катта душманидир. Рўзанинг бутун бир тизимларга сезиларли таъсири ахир-оқибатда бир қатор умумий неъматлар ҳам олиб келади. Масалан, жигар дам олгани учун вужуд хавфсизлигига тайёрланган ҳимоячи моддалар кучлироқ бўлади. Айни шу ҳодиса туфайли рўзадан сўнг ўзимизни бардамроқ ҳис қиламиз. Жисмимиздаги ортиқча юклар эрийди, иштаҳасиз ва заиф кишилар кучга кирадилар, тошлари ортади. Қонсизлар хоҳ ҳазм тизимининг тартибга тушишидан бўлсин, хоҳ қондаги овқат энг оз савияга келиши асносида суяк илигига кўрсатилган рағбатдан бўлсин-янада фаолроқ қон ишлаб чиқара бошлайдилар.\nҲа, азиз ўқувчиларим, энди 184-оят орқали буюрилган Агар билсангиз, рўза тутиш сиз учун яхшироқдир" жумласининг ҳикматини англаган бўлсангиз керак...\nШундай қилиб, ҚУРЪОНнинг ақлларни ўйга толдирадиган бу мўжизаси яқин орада яна бир мўжиза кўрсатишига аминман: ҳа, шундай замонлар келадики, бугун инонганлар ҳам, инонмаганлар ҳам, агар билимлари етарли бўлса, агар ширин жонларини севсалар... мутлақо рўза тутажаклари шак-шубҳасиздир. Лекин инониб рўза тутганларнинг қўлга киритажак неъматлари ва ҳикматлари ортиқроқ бўлгусидир.\nҲомила ва туғилиш сирлари\nБу мавзуни изоҳлашдан олдин бир оятдаги мўжизавий амрни эътиборингизга ҳавола қилмоқчиман; 41-сура 47-оят\n... мо таҳружу мин самаротин мин акмомиҳо ва мо таҳмилу мин унсо..\nУнинг илми аралашмаса, муртаклардан мевалар чиқмайди, ва аёл ҳомила олмайди ва туғмайди...\nИлм тамомила илоҳий амр тимсолидир. Шундай бўлгач, ҳомила ҳодисасига алоқадор биологик маҳсулотлар тўғрисида нима учун бу алоҳида амр берилган? Имонлилар учун бу, бир ҳикмат эканлиги маълум. Демак, бу оят, асосан имонсизларга хитоб қилади. Ажабо, ҳомила ҳодисасида илоҳий илмнинг ўзига хос ҳиссаси нимадан иборат? Яқин йилларгача ҳомила ҳодисаси аёл ва эркак майлларининг бирлашувидан иборат деб ҳисобланарди. 1950 йилдан кейин ДНАнинг кашфи, 1965 йилда хромосомалар даги ДНА ҳелезон ларининг ўрнашиб қолиши каби муаммолар бу ҳодиса биз ўйлагандан мураккаброқ эканини кўрсатади. Сўнгги йилларда олиб борилган тадқиқотларга кўра, бир инсонда 46-47 хромосома бўлар экан. Бу хромосомалар деярли 60000 генетик майл учун ётоқлик (кроват) қилувчи скелетлардир. Қандайдир маънода уларни генетик шифрларнинг бир боғлам ленталари дейиш мумкин.\nБир аёлнинг тухум ҳужайраси меноз деган махсус бир бўлиниш йўли билан ўзидаги генетик майлларнинг энг яхшиларидан ярмисини, яъни 30000 донасини бу хромосомаларнинг 23 донасига бахш этади.\n60000 асос генетик шифрнинг ҳар бирини бир сонга ўхшатайлик: тухум ҳужайрасида навбат номери тартибсиз 30000 рақам бор. Бу 30000 рақам, 1дан 60000гача бўлган сонларнинг навбатсиз бир оломонидир. Масалан, 1,17, 24, 25, 26, 105, 787, 6434, 14401, 23007, 54507, 57414 каби қай бири чиқиши номаълум бўлган майллар тухум ҳужайраларидадир. Бир инсон шаклини вужудга келтира оладиган 30000 карта тухум ҳужайраларида нақд бўлмаган ҳолда яшириниб ётадилар. Бу айтганларимизни кундалик ҳаётимизнинг тили билан ифодаласак, бундай дейиш мумкин: онанинг тухум ҳужайраси туғилажак боланинг қулоғининг солинчагига оид, қошига ё бурнининг учига оид майлларга эга, холос. Лекин қулоқ ҳажми, киприклар ва бурун тешиклари онанинг генетик картасида мавжуд эмас. Буларни бутун вужудга нисбатан олиб кўрилса, она чақалоқнинг ярим майлларини ташийди, деган хулосага келамиз. Аммо булар мунтазам яримни билдирмайди. Бир қанча аъзоларнинг, томирларнинг баъзи жиҳатларига оид майллар бор.\nБир тухум ҳужайраси ҳомилага айланадиган, яъни уруғланадиган пайтда унинг атрофида 250 миллион маний ҳужайраси (сперма) жойлашган бўлади. Ва бу ҳужайраларнинг ҳар бирида чиройли ҳаракат қилиб турган 30000 майл бордир. Ҳар бири 60000 рақамнинг чиройли ҳаракат қилиб турган 30000 донасига эга.\nТухум ҳужайраси булардан биттагинасида ўзида етишмаган карталарни топиб, ўша билан ҳомилага айланиш ҳолатида бўлади. Ва бу ақл бовар қилмас номаълум картани топиб, у билан масалани ҳал қилиш учун энг кўпи билан 40 дақиқа муҳлат керак бўлади, янада тушунарлироқ бўлсин учун бу манзарани бошқача мисол билан ифодалай. Сизнинг қозонингизда 1дан 60000гача бўлган сонларнинг 30000 донаси бор.\nҚаршингизга 250 миллион дона айрим-айрим тўрваларда карталар олиб келишган. Тўрваларнинг бирида сиз учун керакли бўлган, сизга етишмай турган карта (айтайлик, бурун тешиги) бор, 40 дақиқада бу тўрвани топишингиз керак. Шундай қилиб имконсиз эҳтимол билан юзма-юз келасизми? Мана, тухум ҳужайрасининг муаммоси шундан иборат. Шунинг устига-устак, ўзида етишмайдиган майлларни устун билувчи тухум ҳужайраси ёлғизгина рақамларга қараб ўтирмайди.\nҲа! Яна буни қаранг! Тез ўзгарувчи майллар маълум бир маконнинг маълум бурчакларида тизилиб турган уч ўлчовли, яъни бўйи, эни ва узунлиги ҳар хил аминокислота (оқсил) фигуралардир. Фараз қилайлик: сиз ўзингизда етишмайдиган 52075 майлни излаётирсиз. Бу майл бир генетик шифр ҳелезонида 18 градус вертикал, 75 градус горизонтал бурчакда Гуа базасидаги бир аминокислотадир. Ва у, дейлик, 4 рақами билан қайд қилинган. Тухум ҳужайраси аминокислоталарнинг қатор-қатор тизимлари ичидан ана шу 4 рақами билан қайд этилган майлни аниқлаб топмоғи керак. Айтайлик, бир тухум ҳужайраси бу масалани ҳал қилиш, яъни ўзига керакли манийни танлаш учун минг нафар генетика олимини ёрдамга чақирди. Бу олимлар ҳам қўлларида турли-туман бурчак ўлчагичлари билан келдилар ва аминокислотани аниқловчи асбоб-ускуналари билан ишга киришдилар. Хўш, улар ишни 40 дақиқада қила оладиларми? 250 миллион маний ҳужайраси орасидан тегишли номерни топишлари учун уларга камида 2 ой керак бўлади. Демак, тухум ҳужайраси бу масалани на бир ўзи ва на минг олим билан биргаликда ҳал қила олади. Ундай бўлса, қандай қилиб ҳар куни мингларча аёллар ҳомиладор бўладилар? Бу масалани фақат илоҳий илмгина ҳал қила олади. Энди оятнинг илмий мўжизасини ҳис этдингизми?\nАллоҳнинг уқтиришича, илмингиз минг юксак бўлса ҳам ҳеч бир урғочи ҳужайрани нормал илм қонунлари асосида иккиқат қилолмайсиз. Бу ҳомила ҳодисаси шундай бир илмий масала, шундай бир улуғ муаммодирки, унга фақат Аллоҳнинг илми аралашсагина ҳал бўлади. Аллоҳ шундай буюрган.\nҲа, илоҳий илм аралашмагунча ҳеч бир аёл иккиқат бўлолмайди. Генетика фани, модерн биология тажрибалар ўтказа-ўтказа, ахир бир кун оят қаршисига келиб тўхтайверади ва ОМАННО ва СОДДОҚНО (инондик ва сен ҳақсан) дейишга мажбур бўлаверади ва ҚУРЪОН - илоҳий китоб эмас, дегувчиларнинг тилини узиб олгиси келади.\nЭнди оятнинг иккинчи сирини очишга уриниб кўрай...\nУруғланган тухум ҳикоясини давом эттирайлик: 60000 майл ичидан керагини танлаб, ҳомилага айланган тухум 2,4,8,16,32 рақамларидаги тартиб асосида (яъни геометрик прогрессия йўлида) муртаклана бошлайди ва охири 30 миллиард ҳужайрали инсон боласи етилади. Мана шу 1дан 30 миллиардга қадар геометрик прогрессия асосида кўпайган ҳужайралар 40 ҳафтада муртакка (ембрионга) айлана бошлар экан, бу вақт давомида юқорида шарҳлаганимиз 60000 майл, муртакни, худди ҳисоб халтасига ўхшаб, кузатиб-пойлаб юради. Янги бўлинган ҳар тухум муртак устида маълум бир жойга бориб жойлашади. Бу жойлашув бир ангустрон (бир сантиметрнинг миллиарддан бири) масофада бурчак ҳосил қилиб турадиган ўзига хос жойлашувдир. Бир намуна келтирай: ҳужайралар саноғи 256га етган еттинчи бўлинмада (муртакнинг бир қисмида), агар 6 номерли ҳужайра 1 миллимикрон (микрон - метрнинг миллиондан бир бўлаги, миллимикрон - микроннинг мингдан бир бўлаги) қуйига тойиб кетса, инсоннинг оёғи ўз жойидан эмас, кўксидан чиқади. Бундан кейин яна шундай бир хато юз берса, ул илоҳий китобни инкор қилувчининг тили оғзидан эмас, қорнидан чиқади.\nДемак, уруғланишдан кейин вужудга келаётган муртакда ҳам ҳужайра сафлари навбат-навбати билан келишда ҳеч хато қилмайди, ҳам 60000 генетик картадаги шифрлар ҳужайраларда тегишли ўрнини топади. Бу ҳодисанинг Аллоҳ илмисиз амалга оширилиш имкони 6хЮ-Я12га яқин рақамдир. Бу математик хулоса оятдаги "ҳеч бир ҳомиладор аёл Аллоҳнинг илмисиз туғолмайди" деган маънони англатиш учун келтирилди.\nҚУРЪОНнинг 41-сура 47-оятидаги ҳикматга дуч келганда, бу муъжизавий амр қаршисида бутун биология ва математика фани Оманно ва Соддоқно деб, ҚУРЪОНнинг илоҳий калом эканлигига имон келтиради. Бундан келиб чиқадиган хулоса шуки, кимда-ким ҚУРЪОНни инкор этса, математика ва биология фанларини ҳам инкор этган бўлади. Бу икки илмни инкор этиш эса бориб турган жаҳолатдан бошқа нарса эмас.\nШунинг учун ҳам ҚУРЪОНни инкор этган киши Абу Жаҳл - Жаҳолатнинг Отаси деб таърифланган.\n40 ҳафта ўтганда, илоҳий илм чақалоққа янги ҳаёт тарзи ато этади. Сўнгги тадқиқотларга қараганда, чақалоқ ва онада икки алоҳида компютер система ҳамжиҳатлик билан туғилиш жараёнини амалга оширадилар.\nМандаринга ўхшаб кетадиган она раҳми қизлик пардасининг нозиклигидан тортиб, бир ритмик қоида билан ишлашигача бениҳоя мўжизавий хусусиятга эга. Она раҳмининг усти ясси, ичи қават-қават - очилиб-ёпилиб туради. Меҳр билан силкинадиган она раҳмининг бутун фаолият системаси олдида компютернинг ишлаш қоидалари ип эшолмайди. Она раҳми фаолиятидаги ҳодисалар жуда таъсирчан ҳормон айирмалари (безларнинг шира чиқариши) билан тартибга солиб турилади. Ҳомиладорлик вақтида онанинг модда алмашинув тизими, ҳазм қилиш аъзолари биргаликда ягона бир компютер марказининг автоматик идорасига боғлиқ бўлади. Она қорнидаги чақалоқ эса, бошқа бир компютер ичида - ҳам оламга чиқиш ҳаракатларини бошлайди, ҳам янги ҳаёт тарзи учун бутун тизимлари катта автоматик компютер тизими билан боғланади.\nМўжизанинг ҳам ҳайратналарли, ҳам мамнун қилувчи томони - туғилажак чақалоқ билан туғажак онанинг компютер тизимлари ўртасидаги синхрон (интилиш ва ҳаракатларда бир-бирига уйғун)ликдир. Ана шу бир-бирига уйғун ҳаракатлар натижасида она раҳми болани "А" нуқтасига элтганда, чақалоқ ҳам жағини "Б" нуқтасига етказади ва пастга тортила бошлайди.\nТибб илми она раҳми билан чақалоқ ўртасидаги синхрон боғлиқлик мўжизасини фақат илоҳий илмда деб топаётир.\nМана, энди ўзингиз ўйланг, ҚУРЪОН мўжизасини, яъни:\n"Унинг илми аралашмаса ҳеч бир аёл туғолмайди" - деган ҳикматини инкор этиш мумкинми?\nИнсон организмидаги тўқималарда 26 хил кимёвий эле..\nСуннат барча тарафдан Қуръони Каримдан кейин иккин..


Стивен Сигал Asian Fight турнирида нега қатнашмагани маълум бўлди\n01 июн 2020, Тошкент вақти: 20:31\nСтивен Сигал Қирғизистонда ўтган "Кўчманларнинг халқаро ўйинлари" мусобақасида.\nҲолливуд юлдузи Стивен Сигал Asian Fight турнирида гонорари нақд пул билан тўланмагани учун қатнашмади\nБу ҳақда eltuz.com нашри турнир уюштирувчиларига яқин бўлган манбага таянган ҳолда 11 сентябрь куни хабар берди.\nМанбанинг нашр мухбирига билдиришича, Ўзбекистон томони Стивен Сигалнинг мамлакатга келиши учун йўл ҳаражатлари, меҳмонхона ва гонорар тўловларни ўз зиммасига олган.\n“Стивен Сигалнинг вакиллари билан келишувга мувофиқ ҳақ банк ҳисобига ўтказилиши керак эди. Бироқ Сигалнинг вакиллари гонорарни нақд пулда тўлашни талаб қилишган. Ўзбекистонда нақд валюта масаласида муаммолар борлиги юзасидан бу талабни қисқа муддатда бажариш имконияти бўлмаган ва Сигал турнирга келади”, дейилади хабарда.\nАйни пайтда Сигал ўзининг instagram саҳифасида “Менга боғлиқ бўлмаган сабабалар туфайли мен Asian Fight турнирида қатнаша олмадим”, деб ёзган ва “Ишонаманки, мен тез орада Ўзбекистонга қайтаман ва мухлисларим билан учрашиб, бу ажойиб мамлакат билан яқиндан танишишга муваффақ бўламан”, деб қўшимча қилган.\nТадбирдан бир кун аввал Ўзбекистонга борган киноактёр O’zbegim анъанвий маданият фестивалида қатнашиб, Гиннес рекордлар китобига киритилган ўзбек ошидан татиди. Шунингдек, BABOS от спорти клуби ва Тошкент Маданият ва санъат институтларида бўлди.\nТошкентда биринчи марта ўтган “Asian fight – 2017” турнирда Сингапур, Ҳиндистон, Қозоғистон, Қирғизистон, Афғонистон, Озарбайжон, Россия, Кипрдан борган сопртчилар қатнашди.\nЎзА хабарида айтилишича, мамлакатда илк бор ўтказилган турнирда яккакураш бўйича ўзбекистонлик 7 спортчи рақибини енгган, бири енгилган.\nАввалига, “Asian fight – 2017” турнирига таниқли актёр Жан-Клод Ван Дамм ва аралаш яккакураш бўйича маҳоратли спортчи Джефф Монсонларнинг келиши айтилган эди.\nАммо, 6 сентябрга келиб, улар билан эришилган шартномалар тўхтатилгани маълум қилинди, сабаблари эса жамоатчиликка очиқланмади.


Тошкент-Душанбе авиарейсларига чипталар яна арзонлади - Фарғона.Ру ахборот агентлиги\nТошкент-Душанбе авиарейсларига чипталар яна арзонлади\n20.11.2017 18:08 msk\n“Ўзбекистон ҳаво йўллари” Миллий авикомпанияси Тошкентдан Душанбега ва Душанбедан Тошкентга парвозлар учун чипталар нархини 25 фоизга арзонлаштирди. Авиаташувчининг сайти маълум қилишича, энди Тожикстон пойтахтига 65 еврога учиб борса бўлади (676 сомони ёки 611.195 сўм). Икки томонга сафар учун 130 евро кетади.\nИкки мамлакат ўртасидаги тўғридан-тўғри авиарейслар 25 йиллик танаффусдан сўнг 2016 йилда қайта тикланди. Душанбедан Тошкентга биринчи техник рейс 2017 йил 10 февралида бажарилди: Тожикистоннинг Somon Air авиакомпаниясига қарашли учоғи Ўзбекистон пойтахтига авиарасмийлар, журналистлардан иборат делегацияни ва 14 нафар йўловчини етказиб келди.\nТошкент-Душанбе йўналиши бўйича “Ўзбекистон Ҳаво йўллари” авикомпаниясининг биринчи мунтазам рейси 11 апрель куни амалга оширилди. Ўшанда бир томонга авиачиптанинг нархи $140 (119 евро) эди. “Ўзбекистон Ҳаво йўллари” октябрда икки марта авичипталар нархини пасайтирди – аввал 97 еврога, кейин эса 87.5 еврога.\nСамолёт икки пойтахт ўртасидаги масофани 45 дақиқада учиб ўтади. Тошкентдан бошқа мамлакатларга учмоқчи бўлган тожикистонлик йўловчилар аэропортнинг транзит ҳудудида 48 соатгача визасиз тартибда бўлишлари мумкин.


Сурхондарё ва Қашқадарё вилоятларида сувда сузувчи қушларнинг қишки ҳисоби\nЎтган ҳафта Биохилма-хиллик ва муҳофаза этиладиган табиий ҳудудлар бош бошқармаси, Давлат экология қўмитаси ҳузуридаги Атроф-муҳит ва табиатни муҳофаза қилиш технологиялари илмий-тадқиқот институти ҳамда Ўзбекистон Республикаси Фанлар академияси Зоология институти ходимлари томонидан Қашқадарё ва Сурхондарё вилоятлари сув ҳавзаларида сувда сузувчи қушларнинг қишки ҳисобга олиш тадбири амалга оширилди. Тадқиқ этилган сув ҳавзаларининг аксарияти энг муҳим орнитологик ҳудуд ҳисобланади (Оқтепа, Жанубий Сурхон сув омборлари, Термиз шаҳри яқинидаги Амударёнинг қайири ва бошқалар).\nТаъкидлаш жоизки, Термиз шаҳри яқинидаги Амударёнинг қайири қишловчи ҳамда кўчиб ўтувчи турналар ва бошқа сувда сузувчи қушлар учун муҳим яшаш жойидир. Мазкур ҳудуд CMS (Кўчиб юрувчи турларни сақлаш тўғрисидаги конвенция) сертификатига эга бўлиб, (WCASN) Сибир оқ турнаси ва бошқа Ғарбий ва Ўрта Осиё сувда сузувчи қушлари учун ҳудуд тармоғига киритилган.\nУшбу ҳудудда 5000 дан ортиқ кулранг турналар, шунингдек, ғознинг 3 тури – кулранг, оқ пешонали ғоз ҳамда Ўзбекистон Республикаси Қизил китобига, IUCN қизил рўйхатига киритилган ва жуда кам учрайдиган қорағозлар қайд этилди.\nТадқиқот ўтказилган бошқа сув ҳавзаларида жингалак сақоқуш, кичик қоравой, бизғалдоқ, оқ думли сув бургут, қизқуш, чуррак, катта қўнғир ва бошқа қуш турлари қайд этилди.\nОлинган натижалар ҳайвонот дунёси объектларининг давлат кадастри маълумотлар базасига киритилади, шунингдек, Африка-Евроосиё миграцион сув қушларини сақлаш тўғрисидаги (AEWA) битмнинг миллий ҳисоботларига киритишда асос бўлиб хизмат қилади.


Ўзбекистонда Корея Республикасининг уч университети филиали очилиши мумкин – mulkdor.com\nЎзбекистонда Корея Республикасининг уч университети филиали очилиши мумкин\nNovember 22 2017, 06:11 ДунёЖамиятИлм-фанЎзбекистонХабарлар\nБу ҳақда kun.uz сайти хабар тарқатди. Хабарда ёзилишича, учрашувлар Ўзбекистон Президенти Шавкат Мирзиёевнинг 22-25 ноябрь кунлари Корея Республикасига амалга оширадиган давлат ташрифи арафасида бўлиб ўтган.\nЖанубий Кореяда битирувчилари энг яхши натижаларга эришувчи нуфузли университетлар учлиги SKYuniversities деб аталади. SKY уч энг яхши университетнинг бош ҳарфларидан тузилган: S – Сеул миллий университети (Seoul National University), K – Корё университети (Korea University) ва Y – Ёнсей университети (Yonsei University). SKY сўзи инглизчадан осмон дея таржима қилинади, бу эса мазкур уч олийгоҳга киришнинг қийинлигига ишора қилади.\nWhatsapp тармоғи хат юбориш функциясига чекловлар ...\nWhatsApp тармоғи хат юборувчи функциясига чеклов қўйиш тизимини амалга оширмоқда. Бу ҳақда Риа Новости маълум қилди. Иллюстратив фото WhatsApp каналининг вице-президенти ...\nДунёJanuary 22 2019, 07:01\nИлҳом алиев чўлпон-отадаги саммитда тоғли-қорабоғ ...\nҚирғизистонинг Чолпон-Ата шаҳрида ўтаётган Турк тилли мамлакатларнинг ҳамкорлик кенгашининг саммитида Озарбайжон президенти Илхом Алиев Тоғли Қорабоғ муаммосини айтиб чиқди. ...\nДунёSeptember 3 2018, 05:09\nАҲОЛИНИНГ МИЛЛИЙ ТАРКИБИ - муайян ҳудуд ёки мамлакатда яшовчи аҳолининг миллатлар бўйича таркиби. Аҳоли миллий таркиби ҳақидаги маълумотлар аҳоли рўйхати ўтказиш ва ...\nДунёNovember 8 2018, 05:11


«Барселона» президенти сайловларидан уч ҳафта олдин Жоан Лапорта, у билан клуб ҳар қандай юлдузни сотиб олишга қодир бўлишини айтганди.\n«Мбаппе ёки Ҳоланд? Агар мен президент бўлсам, трансфер бозоридаги энг ёрқин юлдузни сотиб олишимиз мумкин бўлади. Мессини ҳам унутманглар, уни жамоада олиб қолиш учун жуда жозибадор ва умидбахш лойиҳани тақдим этишимиз керак», – деганди Лапорта.\nИкки ҳафта олдин: «Мен президентлик пайтимда «Реал» бирор марта ҳам Чемпионлар Лигасини юта олмаган. Айнан бизнинг муваффақиятларимиз туфайли, 2006 йилда Флорентино Перес «Реал»дан истеъфога чиққанди».\nБир ҳафта олдин: «Ишончим комилки, агар сайловда мен ютмасам, Месси Барселонада қолмайди».\nАгар клуб тарихи ҳақида ҳеч нарса билмасангиз, бу гапларни айтаётган одам сизга нима ҳақида гапираётганини ўйлаб ҳам ўтирмайдиган ғирт популист бўлиб кўринади. Бошқа тарафдан, агар тарихни титкиласангиз ҳам, ҳафсалангиз пир бўлиши ҳеч гап эмас.\n2003 йилда Лапорта илк марта президентлик сайловларида номзод бўлди ва ўшанда унинг имконияти жуда паст эди. Ҳамма Луис Бассатнинг ғалабасини кутар, клубдаги барча муҳим фигуралардан тортиб, спорт директорлиги вазифаси ваъда қилинган Пеп Гвардиола ҳам уни қувватлаётганди. Лекин Лапорта бир гапи билан ўзига яраша «ҳайп» яратди ва сайловда катта бурилиш ясади. У «Барселона»га Дэвид Бекҳэмни олиб келишга ваъда беради ва 51 фоиз овоз билан ғолиб чиқади. Бекҳэм эса, «Реал» футболчисига айланди.\nЛапорта – популист. Аммо доим ҳам бу ёмон дегани эмас. Муҳими, бу Лапортанинг ягона жиҳати бўлмаса, чидаса бўлади. Сайловда ютиш учун энг яхши дастурга эга бўлиш шартмас, ҳаммадан яхши ваъда беришни уддалашинг керак. Ундан ҳам зўри, сен аниқ ваъдалар бермасдан туриб, атрофга позитив улаша олсанг, янада яхши. Сўнгги ойларда Лапорта ўзининг ҳар интервьюсида Мессини тилга олди, гўёки овоз берувчиларга у ва Месси ўртасида яхши муносабатлар ўрнатилганини сингдириш учун. Доим Йохан Кройфф ҳақида гапирди, Каталонияда авлиё даражасидаги шахснинг ўзига боғлиқлиги ҳақида оғиз кўпиртирди, ҳатто унинг ўғли Жорди Кройффни спорт директори қилмоқчи эканини айтди. Жуда кўп марта «Барселона» 6та соврин ютган 2008/09 йиллар мавсумини ёдга солаверди – хуллас, Лапорта келажак эмас, кўпроқ тарих ҳақида гапириб, мухлисларда эмоциялар уйғота олди. Қайси ғолиб шунақа қилмаган, айтинг, нима бўлгандаям, у ютди. Энди мухлисларни қуруқ гаплар эмас, ҳақиқий ишларни кўрсатиш даври, хўш, нега «Барселона» мухлислари сайлов натижаларидан хурсанд бўлишлари керак?\nЛапорта «Барселона»га нима беради?\nБартомеу дунёнинг энг яхши жамоасини мерос қилиб олган ва инерция кучига ишонди. Қолган ҳаммаси ўз-ўзидан содир бўлиб кетишидан умид қилди. Маълум вақтгача, бу иш берди ҳам, аммо кейинчалик, бузилиб кетди. Бартомеу қандай қарор қабул қиларди? Айтайлик, «Ла Масия» ёшларига имконият бериш керакми – бу ерда риск бор, рад қиламиз. Катта ёшдаги афсонавий футболчилар билан хайрлашиш ёки жамоанинг уларга бўлган боғлиқлигини камайтириш керакми? Бу ҳам яхши, аммо ўзига яраша хавотирли. Демак, воз кечамиз, балким кейинроқ. Шу тариқа, клуб бир нуқтада музлаб қолди, етакчиларнинг чўққи даражаси пасайиши туфайли эса, жамоа ҳатто ўз услубини йўқотиб қўйди.\nАна энди, клубда қатъий ва катта қарорлар керак. Шу нуқтайи назардан Лапорта айни муддао. У ҳар қанча ваъда бериши мумкин, аммо агар унинг ваъдаларига эмас, амалга оширган ишларига қарасак, у қадар ёмон эмас. Шу аниқки, Лапортанинг ўз ғояси ва муҳими, мазкур ғояни амалга ошириш учун дадил қадамлар ташлай олиш характери бор.\n2008 йилда у Гвардиоланинг олдига, туғруқхонага (Пеп ўша пайтда рафиқасининг олдида эди) бориб, бош мураббийликка таклиф қилганди.\n«Бунга сенинг жасоратинг етмайди», – деб жавоб берганди ўшанда Пеп Гвардиола.\nСабаби, ўша пайтда Пеп ҳали бирорта ҳам катта жамоани бошқармаган тажрибасиз мураббий, кенгаш эса, Жозе Моуриньо номзодини ёқлашга яқин турганди. Аммо Лапорта сўзининг устидан чиқди ва бир ой ўтиб, Гвардиола «Барселона» бош мураббийига айланди.\nБежизга Лапорта ўша 2008/09 йилги мавсумни ҳадеб ёдга олмаяпти, ўша улкан ютуқлар, балки футбол тарихидаги энг кучли жамоалардан бирининг пайдо бўлишида нафақат Пепнинг салоҳияти, балки Лапортанинг қатъий қарорларининг ҳам аҳамияти катта бўлганди. Ҳозирги «Барселона» учун айни муддао.\nГвардиола номзодини илгари суришда Лапорта Йоҳан Кройфф ҳамда ўша пайтдаги спорт директори Чики Бегиристайн ёрдамидан фойдаланди. Айнан Лапорта Кройффнинг клубдаги таъсирини оширган, маслаҳатчилардан бирига айлантирганди.\n«Бегиристайнни спорт директори этиб тайинлаш менинг фаолиятимдаги энг тўғри қарорлардан бири бўлганди. У жуда ақлли, футболни чуқур тушунади ва ҳеч кимга ўз ишларига аралашишга изн бермайди. Бундай инсонга ишониш керак», – деб эслайди Лапорта.\nЯнаям муҳими, Чики ёшликдан Пеп билан яқин дўст эди. Пепнинг «Манчестер Сити»даги муваффақиятларини тилга олар эканмиз, Чикининг ҳам хизматини эътироф этиш шарт.\n«Агар Чики «Челси»да ишлаётган бўлганида, менимча, мен ҳам «Челси»нинг мураббийи бўлардим», – деганди Гвардиола Манчестердаги илк кунларида.\nЛапортанинг энг муҳим фазилатларидан бири шу – муҳим вазифаларга жуда мос кадрларни топиб, қўя олади. Бегиристайн ва Гвардиола номлари, бу жуфтликнинг «Барселона»да эришган ютуқлари энг ёрқин мисол.\nҲа, Гвардиоланинг 2008 йилда «Барселона»га тайинлаш ўзига яраша жасоратли ва тўғри қарор бўлганди. Ҳа, балким, Пеп у ерда муваффақиятсиз ишлаши ҳам мумкин эди, бу қарор хато бўлиб ҳам чиқарди, аммо ҳар қандай оқибатда ҳам, анча жасоратли қарор бўлганини ҳеч қачон инкор этиб бўлмайди.\nБу каби қарорлар Лапортанинг фишкаси – 2003 йилда у «Барселона» раҳбарлигига келганида, клуб ҳақиқий хаосни бошдан кечираётганди. Мураббийлар ҳар йили алмашар, собиқ президент муддатидан олдин истеъфо берган, турли молиявий фирибгарликларнинг «иси» чиққан, қарзлар кундан кунга ошиб боар, майдонда эса, машҳур «Барселона» услубидан асар ҳам қолмаганди. Ўтган мавсумдаги «Барселона»нинг айнан ўзгинаси, шундай эмасми?\n«Барселона»ни кимлар тахтга қайтаради?\nРўйхат жуда узун. Масалан, 2003 йилда мураббийликка асосий номзод сифатида Бразилия миллий жамоаси билан жаҳон чемпионатини ютган Луиш Филипе Сколари кўрилаётганди. Аммо Лапорта Кройффга қулоқ тутди, у эса, Франк Райкаардни тавсия қилди.\nЎша пайт учун Райкаарднинг ҳам тажрибаси йўқ эди. Нидерландия миллий жамоасида икки йил ва «Спарта» бошқарувидаги бир мавсум. Аммо у Каталония ёқтирадиган анъанавий услубга таянарди. Лапорта уни таклиф қилди. Бекҳэм ўрнига Роналдиньо олиб келинди.\nЛапортанинг илк президентлик йилида «Барселона» етти футболчини сотиб олди, шу билан биргаликда, 13 футболчи билан хайрлашди. Катта тозалаш ишлари натижасида Хуан Рикелме, Патрик Андерсон, Франк Де Бур каби катта номлар ҳам жамоани тарк этишди. Келаси мавсум эса, Филипп Коку, Микаэль Райцигер, Патрик Клюверт ва Луис Гарсия ҳам кетди. Харидори чиқмаган футболчиларни текинга ҳам қўйиб юборишга рози бўлишди.\nКлуб асосан бир ғоя билан иш кўрди: легионерлар сонини камайтириш, ўсиб келаётган салоҳиятли, келажакда қимматбаҳо активга айланадиган юлдузларнигина сотиб олиш, қолган таркибни эса, академия ёшлари билан тўлдириш. Мисол учун, дастлабки икки йилда Роналдиньодан ташқари, Людовик Жюли, Рафа Маркес ва Самуэль Это‘О олиб келинганди.\nОрадан беш йил ўтиб, икки Испания чемпионлиги ва битта ЕЧЛ ғалабасидан сўнг, Райкаард жамоаси ўз циклини якунлагач, Лапорта яна бир бор авлодлар алмашинувини бошлади ва яна ёшларга таянди. Гвардиоладан ташқари, Мессига ҳам, албатта. У туфайли клуб Роналдиньодан воз кечди, Бускетс, Пике каби тажрибасиз ёшлар асосий таркибга жалб қилинди. Бу сафар ҳам ҳаммаси ўхшади, ҳатто янада муваффақиятлироқ чиқди.\nЯнги президентнинг лойиҳаси қанақа?\nАлбатта, «Барселона» – 2009 каби эртаклар доим ҳам бўлавермайди, демак, Лапортадан навбатдаги мўъжизани кутиш ҳам хато. Аммо ундан бемалол, жамоани кескин ёшартиришни кутиш мумкин. Шунингдек, «Барселона» яна ўша анъанавий усулига қайтади. Бу шунчаки, Сетьен каби мураббийлар билан шартнома тузиш орқали эмас, жиддийроқ – мос мураббийга таяниш ва унинг қарорларини амалга ошириш орқали бўлади. Бундан ташқари, ҳомийлик шартномалари бўйича ҳам кенг миқёсда иш олиб борилиши шубҳасиз.\nҲозирданоқ, Лапорта ўз дастурида ривожлантирилиши мумкин бўлган ва тижорий фаолият олиб бориладиган 35 йўналишни қайд этди. Бундан ташқари, даромад ошгунча бўлган палла учун давлатдан қисқа муддатли кредит жалб қилиш ҳам кўзда тутилмоқда. Энг муҳими, «Камп Ноу» стадиони ва унинг атрофини реконструктура қилиш – бу пункт номзоди қўйилган барча президентларда бор эди.\nҲа, вазият оғир, миллиардлаб қарздорлик, «шишиб кетган ведомост», нафақат асосий юлдузлар, балки захирадаги футболчиларнинг ҳам ёши ўтиб бормоқда. Бу ҳолатдан Роналд Куман энг эталон мураббий бўлган тақдирда ҳам, чиқиб кетиш осон эмас. Табиийки, бу ишлар шунчаки 35 йўналиш билан бўлмайди, худди 2003 ёки 2008 йиллардагидек, энг муҳим масалаларда энг жиддий қарорларда адашмаслиги керак. Майли, Ҳоланд ваъда берилиб, олиб келинмасин, худди аввалги даврдагидек, етти йилда 12та катта соврин ютилса, ҳаммаси кечирилади, бу аниқ.


Qalampir.uz - 1 февралдан “GM Uzbekistan” автомобилларига кафолатли хизмат кўрсатиш муддати ўзгаради\n10:17, 31.01.2019 Жамият\nКафолат муддати автомобилнинг эгаси билан боғлиқ бўлмайди.\n2019 йилнинг 1 февралидан GM Uzbekistan компанияси янги автомобилларга кафолатли хизмат кўрсатиш муддатини узайтиради.\nЭнди ушбу муддат 3 йил ёки 100 000 километр масофани ўз ичига олади. Аввал — 1 йил ёки 20 000 километр масофани ташкил қилган.\nУзайтирилган кафолат муддати компаниянинг расмий дилерларидан 2019 йилнинг 1 февралидан бошлаб харид қилинадиган автомобилларга тадбиқ этилади. Кафолат муддати автомобилнинг эгаси билан боғлиқ бўлмайди, яъни ушбу давр мобайнида автомобил эгаси ўзгарса, унинг янги эгаси ҳам ушбу кафолат ҳуқуқидан фойдалана олади.\nТеглар:GM Uzbekistan кафолат\n19:02, 05.02.2019 13 149\n18:49, 05.02.2019 8 285\n17:17, 16.01.2019 4 034\n14:09, 15.01.2019 10 103\n14:55, 26.12.2018 5 377


Янги мавсум олдидан Суперлига ва Про-лига ҳакамлари иштирокида йиғилиш бўлиб ўтди — Ўзбекистон футбол ассоциацияси расмий сайти.\nЯнги мавсум олдидан Суперлига ва Про-лига ҳакамлари иштирокида йиғилиш бўлиб ўтди\nБугун Миллий олимпия қўмитасида янги мавсум олдидан Суперлига ва Про-лига ҳакамлари иштирокида йиғилиш бўлиб ўтди.\nЙиғилишда Ўзбекистон Футбол Ассоциацияси 1-вице-президенти Умид Аҳмаджонов, ПФЛ бош директори Омон Ғофуров, ЎФА Ҳакамлар ва назоратчилар департаменти бошлиғи Маъмур Саидқосимов ва бошқа ЎФА мутасаддилари иштирок этишди.\n“Ҳакамларимиз савиясини ошириш учун Ўзбекистон футбол Ассоциацияси томонидан барча чора-тадбирлар амалга оширилмоқда. Ҳакамлар учун хорижда ўқув-машғулотлар ташкил қилдик, улар учун турли семинарлар ўтказмоқдамиз.\nЖорий мавсумдан бошлаб бошқарган учрашувлари учун яхши баҳолар олган ҳакамлар Ўзбекистон футбол Ассоциацияси томонидан рағбатлантирилиб борилади. Аксинча, қўпол хатоларга йўл қўядиган ҳакамлар эса қайтиб Суперлига ўйинларига қўйилмайди, улар Про-лига мусобақасида ҳакамлик қилишади ҳамда юқори лига учрашувларини бошқаришга муносиб эканликларини бошқатдан исботлашлари керак бўлади.\nМақсад ҳакамларимиз ўйинларни холис ва адолатли бошқаришсин, турли қинғирликлардан узоқроқ юришсин. Ҳакамларнинг ҳаракатлари мунтазам равишда махсус инспекция томонидан назорат қилиб борилишини ҳам таъкидлаб ўтиш зарур. Қинғир ишларларга аралашадиган ҳакамлар қаттиқ жазоланади.\nУчрашувларни бошқариш учун жойларга боришганида, ҳакамларга нисбатан ҳурмат юқори бўлсин. Ҳакамларга четдан босим ўтказишга ҳеч кимнинг ҳаққи йўқ. Клуб раҳбарлари, вакиллари ким бўлишидан қатъий назар агар ҳакамларга босим ўтказишга уринишса, ЎФА томонидан жазоланади. Жорий мавсумдан бошлаб ҳакамларнинг ўйинларга бориш-келиш, меҳмонхона харажатлари барчаси ПФЛ томонидан қоплаб берилади. Мақсад - ҳакамлар дахлсиз бўлсин. Ўз ишини сидқидилдан бажарсин. Фақат Ўзбекистон футбол Ассоциацияси раҳбарияти ҳакамлар ишини назорат қилади ва уларни баҳолаб боради.\nРавшан Эрматов бутун дунёда ҳурматга сазовор ҳакам. У эндиликда Суперлига ва Про-лига ҳакамларига кураторлик вазифасини бажаради. Ўзининг катта тажрибаси ва маҳорати билан бошқа ҳакамларга ҳам малака оширишга ёрдам беради. Ҳакамларимиз фақат Ўзбекистон доирасидаги учрашувларда ишламай, ФИФА ва ОФК таснифидан ўрин олган ўйинларда кўпроқ ишлашларига эришишимиз зарур. Бунинг учун ҳар бир ҳакам ўз устида кўп ишлаши, меҳнат қилиши талаб этилади. Шундагина ривожланиш, ўсишни кузатиш мумкин бўлади”, - деди Умид Аҳмаджонов.


«Сомон Эйр» Тошкентга биринчи рейс қачон амалга оширилишини маълум қилди\n18:47 / 31.01.2017\nТожикистон авиация тузилмалари делегацияси бўлган биринчи рейс парвози Ўзбекистон пойтахтига 10 февраль куни амалга оширилиши мумкин, деб хабар берди «АП» нашри.\n«Сомон Эйр» авиакомпанияси раҳбарияти Тошкент аэропорти ва «Ўзбекистон ҳаво йўллари» авиакомпанияси вакиллари билан музокаралар ўтказиб, рейсларни тиклаш бўйича барча масалаларни ҳал этишни режалаштирган», - деб хабар берди авиакомпания матбуот хизмати.\nШу билан бир қаторда, матбуот хизматининг таъкидлашича, Душанбе-Тошкент йўналиши бўйича биринчи доимий рейс 20 февраль куни амалга оширилиши кутилмоқда. Душанбедан тахминан соат 10-00да парвоз қилиниб, учиш вақти 45 дақиқани ташкил этади. Тошкентдан эса соат 12-00да парвозга чиқилиши мумкин.\n«Сомон Эйр» Душанбедан Ўзбекистон пойтахтига қишки мавсум якунига қадар бир ҳафтада бир марта учишни режалаштирган – душанба кунлари. Ёзги мавсумда эса рейслар сони ҳафтасига иккитага кўпайтирилади – душанба ва пайшанба кунлари.\n«Янги рейснинг очилиши ва унинг такрорийлиги Тожикистон фуқароларига ҳам, Ўзбекистон фуқароларига ҳам ҳар икки мамлакатга бўлган ўз сафарларини анча енгиллаштиради», - деб таъкидлашмоқда авиакомпанияда.\nШу билан бир қаторда, Тожикистон транспорт вазири Шерали Ганжалзоданинг 30 январь куни журналистларга маълум қилишича, Душанбе ва Тошкент ўртасидаги авиақатнов тегишли ҳукуматлараро келишув имзоланганидан сўнг очилиши мумкин.\n«Бу йўналишдаги йўловчи ташувлари виза масаласи ҳал этилишига боғлиқ. Бу эса бизнинг (транспорт вазирлиги) қўлимиздан келмайди», - деган вазир.\nШуни таъкидлаб ўтиш лозимки, айни вақтда Тожикистон ва Ўзбекистон ўртасида виза тартиби амал қилади.\nКуни кеча эса «Ўзбекистон ҳаво йўллари» авиакомпанияси бош директори Валерий Тян маҳаллий нашрларга Тожикистонга қатновларни амалга оширишни бошланиши ҳақида хабар берди.\n«Ҳукуматлараро келишув имзо чекилишига тайёр. Душанбега рейс яқин орада амалга оширилади», - деган Валерий Тян.\nУнинг сўзларига кўра, айни вақтда ўзбек томони ва Тожикистон авиация ҳукумати вакиллари ўртасида кенг қамровли иш олиб борилмоқда.\nМаълумот учун, Тожикистон ва Ўзбекистон ўртасидаги авиақатновлар 1992 йилда тўхтатилган эди.\nЎзбекистон Тожикистон «Сомон Эйр»\nЎзбекистон ва Тожикистон ўртасидаги автобус қатнови қачон йўлга қўйилиши айтилди


Афғонистондаги можаро: Россия Марказий Осиё мамлакатларидаги мавжудлигини кучайтирмоқда\n09 Avgust 19:05 / Published in Ўзбекистон янгиликлари\nРоссиянинг ўз мақсадлари учун Марказий Осиёда ҳарбий салоҳиятини ошириш зарурлиги ҳақидаги тахминлар Москванинг Афғонистонга нисбатан ноаниқ позицияси билан тасдиқланади.\nРоссиянинг Марказий Осиё мамлакатларида ҳарбий хизматчилар сонини кўпайтираётганининг расмий сабаби Афғонистондаги фуқаролар урушидир, уларнинг акс -садоси Ислом Республикаси билан чегарадош мамлакатларга этиб бориши мумкин. Россия, бир қатор Марказий Осиё давлатларининг иттифоқчиси сифатида, Афғонистон билан чегарадош мамлакатларга ҳарбий ёрдам кўрсатади.\nҒарб сиёсий таҳлилчиларининг фикрича, Россия Федерациясининг бу ҳаракатлари минтақадаги ҳарбий таъсирини кучайтиришга қаратилган. «Бу Россия учун мустақил давлатлар устидан қўшимча ручка яратади ва минтақадан ташқаридаги бошқа давлатларнинг ҳарбийларига Марказий Осиёда ўз базаларини қуришига йул қўймайди», — дейди ғарблик сиёсий таҳлилчилар.\nДушанба куни Россия ва Ўзбекистон қўшинлари Афғонистон чегараси яқинида қўшма ҳарбий машғулотларни бошлади. Термизда 1500 кунга яқин аскар маневрлар ўтказмоқда, улар беш кун давом этади.\n5 август куни Тожикистоннинг Ҳарб-Майдон полигонида уч томонлама машқларга тайёргарлик сифатида Россия Ми-8 ва Ми-24 вертолётларини Новосибирскдан Душанбе яқинидаги Ҳисор авиабазасига олиб келди. Ҳарб-Майдон полигони Афғонистон-Тожикистон чегарасидан тахминан 20 км узоқликда жойлашган. Машғулот пайтида, Мудофаа вазирлиги хабар беришича, вертолётлар тактик десантчиларнинг қўниши ва ҳаводан қўллаб -қувватлаш учун ишлатилади.\nИюл охирида Россия 10 августгача давом этадиган ва уч мамлакатдан 2500 дан ортиқ қўшинни ўз ичига оладиган машғулотларга тайёргарлик доирасида танкларни полигонга ўтказди.\nТожикистонда жойлашган Россия қўшинлари БМП-2М русумли 17 та янги жанговар машинасини қабул қилиб олди. Россия Федерацияси Мудофаа вазирлигининг расмий версиясига кўра, машиналар эскирган ускуналарни алмаштириш учун мўлжалланганлиги айтилган.\nРоссиянинг бу ҳаракатлари Толибон (Россия Федерацияси ва бошқа мамлакатлар ҳудудида тақиқланган) кучларининг эҳтимол кўпайишига қарши қаратилган . Шу билан бирга, Москва афғон можаросини музокаралар йули билан ҳал қилишда давом этмоқда. Бунинг учун, шу жумладан мамлакат пойтахтида, Толибон раҳбарлари бир неча бор таклиф қилинган (Россия Федерацияси ва бошқа мамлакатлар ҳудудида тақиқланган). Шу билан бирга, мамлакатда расман Толибон (Россия Федерацияси ва бошқа мамлакатлар ҳудудида тақиқланган) тақиқланган террорчилик ташкилоти ҳисобланади.\n«Натижада, Россия қуролли кучларининг Марказий Осиё мамлакатларида тўпланиши Ислом Республикасидаги фуқаролар уруши билан боғлиқ эмас. Москва Марказий Осиёда ҳарбий иштирокини оқлаш учун атайлаб чет элдаги можародан ваҳима кучайтирмоқда. Буни Москва ва Толибон (Россия Федерацияси ва бошқа мамлакатлар ҳудудида тақиқланган) ўртасидаги муносабатлар гувоҳлик беради”, деб ёзади ғарблик сиёсатшунослар.\nTagged under: АФҒОНИСТОН, МАШҚЛАР, МОЖАРО, МОҚ, РОССИЯ, ТОЖИКИСТОН, ҳарбий иштирок


ЎзА - Юқори ҳосил учун пухта тараддуд\nЮқори ҳосил учун пухта тараддуд\n15.03.2017 16:26 Чоп этиш версияси\nСирдарё туманида 2017 йил пахта ҳосили учун чигит экиш мавсумини сифатли ташкил этиш масаласига бағишланган ўқув-семинари ўтказилди.\nЎзбекистон Республикаси Қишлоқ ва сув хўжалиги вазирлиги, Сирдарё вилояти ҳокимлиги ҳамкорлигида ташкил этилган семинарда вазирлик, вилоят ҳокимлиги, “Ўзпахтасаноат”, “Ўзагрокимёҳимоя” акциядорлик жамиятлари ва уларнинг вилоятдаги ҳудудий бошқармалари, вилоят ҳуқуқни муҳофаза қилиш идоралари, қишлоқ хўжалиги ҳамда уларга хизмат кўрсатувчи корхона, ташкилот ва муассасалар раҳбарлари, туман ҳокимлари иштирок этди.\nЎзбекистон Республикаси қишлоқ ва сув хўжалиги вазирининг биринчи ўринбосари А.Ваҳобов ва бошқалар чигит экиш мавсумини тўғри ташкил этиш, техникадан унумли фойдаланиш, мавсумни қисқа фурсатларда сифатли якунлаш муҳим аҳамиятга эга эканини таъкидлади.\nЖорий мавсумда вилоятда 101 минг гектардан зиёд майдонга чигит қадаш, унинг 20 минг гектари қўшқатор усулида экилиши кўзда тутилмоқда. 266 минг 423 тонна пахта хомашёси етиштириш режалаштирилган. Шу мақсадда 4 мингга яқин фермер хўжалиги тасарруфидаги ерларга ғўзанинг “Султон”, “Ан-Боёвут-2”, “Бухоро-102”, "С-6524", “Порлоқ”, “Гулистон” ва бошқа янги истиқболли синов навлари экилади. Мавсум учун талаб этиладиган сифатли уруғлик чигит тайёрлаб қўйилди.\n– Чигит экиш мавсумини ўз вақтида ва сифатли ташкил этиш юқори ҳосил олишнинг муҳим босқичидир, – дейди вилоят ҳокимлигининг қишлоқ хўжалиги котибияти бош мутахассиси И.Раҳмонов. – Вилоят бўйича 302 отряд тузилиб, унинг таркибига агрономлар, сув, ёқилғи, минерал ўғит, техника таъминоти бўйича мутахассислар бириктирилган. Отрядларга 11 минг 800 дан ортиқ экиш сеялкаси, барона, ер текислагич, чизель, чопиқ ва ҳайдов тракторлари, минерал ўғит сепгич, ёқилғи ташиш автотранспорти ва бошқа техникалар жалб этилди. Ҳар гектар ерга 54 литрдан ёқилғи-мойлаш, 100 килограммдан фосфорли ва 50 килограммдан калийли минерал ўғитлар сарфланиши ҳисобга олиниб, етарли маҳсулотлар захираси яратилмоқда.\nЧигит экиш мавсуми вилоятда 22 мартда бошланади. Бунинг учун барча зарур чора-тадбирлар амалга оширилган. Семинарда соҳа раҳбарлари ва мутахассислар томонидан экиш ишларини ташкил этиш, агротехник тадбирлар хусусида тавсиялар берилиб, навбатдаги вазифалар белгилаб олинди.


Арманистонлик футболчи Германиядан кетмоқчи\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Арманистонлик футболчи Германиядан кетмоқчи\t16:55, 31 май 2016\t“Боруссия” Д ярим ҳимоячиси Генрих Мхитарян амалдаги шартномасини узайтиришдан бош тортди. Бу ҳақда championat.com хабар бермоқда. Арманистонлик футболчи 2017 йилгача мўлжалланган шартномасини охирига етказиб, кейин клубдан кетмоқчи. Унинг хизматларига “Челси” ва “Арсенал” қизиқиш билдирган. 27 ёшли плеймейкер якунига етган мавсумда Бундеслиганинг 31 ўйинда майдонга тушиб, 11 та гол ва 18 та голли узатмага муаллифлик қилган. Шунингдек, у Германия чемпионатида мавсумнинг энг яхши футболчиси деб топилганди.


Вазир ёшлар билан «галстуксиз» гаплашди (фото)\n13.02.2021 12:04 0 3705\nУчрашувда республиканинг барча ҳудудлари видеоконференцалоқа орқали уланган ҳолда қарийб 400 нафардан ортиқ соҳада фаолият юритаётган ёшлар, талаба-ўқувчилар, соҳа ташкилотлари раҳбар-ходимлари иштирок этдилар.\nВазир пандемия шароитида ахборот технологиялари соҳасининг аҳамияти қанчалик юқори экани ўз исботини топганини қайд этди.\n«Пандемия даврида барчамиз – бир томондан, шифохоналар, поликлиникалар, даволаш муассасалари ва дорихоналарга қаратилган бўлса, иккинчи томондан кундалик ҳаётимиз, ижтимоий соҳа, таълим, аҳоли бандлигини таъминлаш, онлайн-иш режимини ташкил этишда АйТи соҳанинг нақадар муҳимлигига яна бир бор амин бўлдик», – деди соҳа раҳбари.\nШуҳрат Содиқов давлатимиз раҳбарининг ёшлар масалаларига эътибори ҳақида тўхталиб, президентнинг «Оҳ, сенинг ёшлигинг менда бўлсайди!» деган сатрларни ёдга олди.\n«Бу сўзлар шунчаки оддий сўзлар эмас. Бунинг таг замирида бугун сизларга яратиб берилаётган қулай шарт-шароитлар, берилаётган эътибор, ёши катталарнинг сизларга бўлган ҳаваси ётибди, деб ўйлайман.\nБу ҳам бўлса ёшларга оид сиёсатни давлат даражасигача олиб чиқилиши ёшларга бўлган эътиборнинг яққол намунасидир», – таъкидлади вазир.\nУчрашувда қайд этилишича, тадқиқотларда шахснинг 3 ёшидан 22 ёшигача бўлган даврида унга сарфланадиган инвестиция келгусида 19-22 баробар кўп фойда бериши аниқланган.\nШу сабабли, барча ёшлар келажаги учун масъул экани айтиб ўтилди. Ёшларнинг ташаббус ва ғояларини ҳаётга татбиқ этиш, таклиф ва муаммоларни муҳокама қилишда раҳбарият ва ёшлар ўртасида кўприк вазифасини ўташи учун вазир маслаҳатчиси сайланди.\nБугунги кунда соҳада 28 мингдан зиёд ходим фаолият юритаётган бўлса, шундан 7 минг 359 нафари (қарийб 26 фоизи) 30 ёшгача бўлган йигит-қизлар ташкил этади.\nУларнинг 56 нафари чет эл олий ўқув юртларини тамомлаган.\nАйни пайтда вазирлик тизимида 3 та олий ўқув юрти (ТАТУ, Инха ва Амити университетлари) ҳамда 5 та филиал (Фарғона, Самарқанд, Қарши, Урганч, Нукус), 3 та техникум фаолият юритмоқда.\nЎтган йил 14 та ҳудудда биттадан АйТи мактаб ташкил этилди (қарийб 10 млрд.сўмдан зиёд соҳа корхоналари маблағлари жалб қилинди).\nТаълим йўналишида, умуман олганда АйТи соҳада Жанубий Корея, Япония, Ҳиндистон, Беларусь каби қатор давлатларнинг таълим муассасалари ва экспертлари билан яқиндан ҳамкорлик йўлга қўйилди.\nТадбирда хорижлик экспертларга ҳам сўз берилди.\nёшлар учрашув Шуҳрат Содиқов\nКоронавирус бугун, 14:37


Қозоғистонда учта янги вилоят ташкил этилди\nҚозоғистон президенти Қасим-Жомарт Тўқаев янги ҳудудларни ташкил этиш тўғрисидаги фармонни имзолади, бу ҳақда у март ойида халққа мурожаатида маълум қилган эди.\nҚозоғистон президенти Қасим-Жомарт Тўқаев 4 май куни мамлакатда учта янги вилоят ташкил этиш тўғрисидаги фармонни имзолади.\nПрезидент фармонига кўра, Шарқий Қозоғистонда маъмурий маркази Семей шаҳрида жойлашган Абай вилояти ташкил этилди. Янги Абай вилоятига Оқсуат тумани, шунингдек, Абай, Аяғоз, Бескарағай, Бородулиха, Жарма, Урджар, Кўкпектин туманлари, Семей ва Курчатов шаҳарлари Шарқий Қозоғистон вилоятидан ажратилди.\nТўқаев Олмаота вилоятидан Оқсув, Алакол, Эскелдин, Қоратол, Кербулоқ, Кўксу, Панфилов, Саркан туманлари ҳамда Талдиқўрғон ва Текели шаҳарларини маъмурий маркази Талдиқўрғон шаҳрида бўлган янги Жетису вилоятига ажратишга қарор қилди.\nОлмаота вилоятининг маъмурий маркази Тўқаевнинг бир кун аввал эълон қилинган фармонидан олдин Капшағай деб аталган Толдиқўрғон шаҳридан Конаев шаҳрига кўчирилди.\nПрезидент фармони билан Қарағанда вилоятидан Жанаркин, Улитау туманлари ҳамда Жезқазғон, Қоражал ва Сатпаев шаҳарлари чиқарилиб, маъмурий маркази Жезқазғон шаҳрида ташкил этилган Улитау вилояти таркибига киритилди.\nЯнги ҳудудларни ташкил этиш тўғрисидаги фармон 8 июндан кучга киради.\nҚозоғистон харитасида янги ҳудудлар пайдо бўлиши жорий йилнинг июнь ойида эълон қилинган эди.\nМамлакатда учта янги ҳудуд ташкил этиш таклифи билан Тўқаев 16 март куни қонли январь воқеаларидан кейин биринчи бўлиб халққа «мурожаати»да билдирган эди. Ўша мурожаатида президент Олмаота яқинидаги 60 мингга яқин аҳоли истиқомат қиладиган Капшағай номини Совет Қозоғистони раҳбари шарафига ўзгартиришни қўллаб-қувватлашга тайёрлигини билдирди.


Саида МАҲМУДОВА: Спортчиларни допингдан сақлаш ҳал қилувчи аҳамиятга эга\n9 сентябрь, 2019, 14:21 278\nСтол теннисчиларимизнинг маҳоратини ошириб бориш мақсадида Молдова, Жанубий Корея, Латвия давлатлари билан меморандум имзоланган. Шунингдек, Хитой ва Беларусь каби стол тенниси ривожланган давлатларда спортчиларимиз ўқув-машғулот йиғинларини ўтказмоқда.\nПрезидентимиз Шавкат Мирзиёев раислигида 4 сентябрь куни жисмоний тарбия ва спортни ривожлантириш, халқаро мусобақаларга тайёргарликни кучайтириш масалаларига бағишланган видеоселектор йиғилишида соҳага доир камчиликлар муҳокама этилиб, амалга оширилиши зарур бўлган вазифалар белгиланди.\nЎзбекистон стол тенниси федерацияси раиси Саида МАҲМУДОВА ЎзА мухбирига бу борада амалга оширилиши белгиланган вазифалар ҳақида гапириб берди.\n– Мамлакатимизда стол тенниси ҳам кенг оммалашмоқда. Бугунги кунда стол тенниси билан шуғулланувчи ҳамюртларимиз сони 10 мингдан ошди. Стол тенниси бўйича жорий йилнинг ўзида бир қатор халқаро мусобақалар бўлиб ўтди. Жанубий Корея, Қатар, Ўмон, Болгария ва Чехияда ўтган халқаро мусобақаларда спортчиларимиз мамлакатимиз шарафини муносиб ҳимоя қилди, – деди С.Маҳмудова. – Жорий йилги мавсум Олимпия ўйинлари дастуридан жой олган спорт турлари учун ўта масъулиятлидир. Шу кунларда стол теннисчиларимиз 2020 йил Токио шаҳрида бўлиб ўтадиган XXXII ёзги Олимпия ўйинларига йўлланмаларни қўлга киритиш, ушбу нуфузли мусобақа ҳамда бошқа турнирларда муносиб иштирок этиш учун қизғин тайёргарлик кўрмоқда.\nСтол тенниси бўйича терма жамоамиз сафини кучли спортчилар билан тўлдириш мақсадида мамлакат миқёсида бир қатор мусобақалар ўтказилмоқда. Уларда саралаб олинган спортчиларни халқаро ўқув-машғулот йиғинларига юборяпмиз.\nҲозирда терма жамоамиз аъзоларидан Қутбидилло Тешабоев, Регина Ким, Розалина Ҳожиева, Мақсуд Рустамов, Сўғдиёна Мадалиева каби ёш спортчилар халқаро мусобақаларда иштирок этиб, яхши натижаларга эришмоқда.\nОлимпия ўйинларига йўлланма берадиган учта нуфузли мусобақа бор. Спортчиларимиз 15-22 сентябрь кунлари Индонезиянинг Жакарта шаҳрида бўлиб ўтадиган Осиё чемпионатида иштирок этади, 2020 йилнинг 6-12 апрель кунлари эса Осиё саралаш чемпионати ва 28-31 май кунлари жаҳон саралаш чемпионатида Олимпия ўйинларининг йўлланмалари учун куч синашади.\nБугун спортни замонавий тиббиётсиз тасаввур қилиб бўлмайди. Спортчиларнинг тикланиш жараёнини тезлаштириш, уларни допинг муаммосидан сақлаш ғоят муҳим масаладир. Айниқса, уларни йирик мусобақалар олдидан допингдан сақлаш ҳал қилувчи аҳамиятга эга.\nШу сабабли ҳам давлатимиз раҳбари 4 сентябрь куни ўтказган йиғилишида спортчиларнинг тез тикланиб олиши учун фармакологик кўмак зарурлиги, лекин юртимизда спорт фармакологияси бўйича ривожланган давлатлар тажрибасини ўрганиш, янги дори воситаларини яратиш юзасидан илмий изланишлар олиб борилмаётгани, соҳада малакали мутахассислар ҳам йўқлиги ва спортчиларнинг айримлари допинг бўлмаган қандай моддалардан фойдаланиш мумкинлиги ҳақида билмаслигини танқид қилди.\nДарҳақиқат, мазкур соҳада айрим федерацияларда етарлича муаммолар бор. Шу жумладан, бизнинг федерацияда ҳам. Бироқ терма жамоамиз шифокорлари ўзларида мавжуд бўлган муаммоларнинг ечимлари ҳақида доимо изланишда, шу сабабли ҳам спортчиларимиз допинг муаммоларига дуч келмаяпти.\nЭнг асосий муаммолардан бири Болалар ва ўсмирлар, Олимпия захиралари ва олий спорт маҳорати мактаблари мураббийларининг ойлик иш ҳақи камлигида. Ҳозирги кунда кўплаб мураббийлар юқоридаги муаммолар сабаб қўшимча бошқа ишлар билан машғул бўлмоқда. Бунинг натижасида иқтидорли спортчиларни тайёрлай олмаяпти. Агарда мураббийларнинг маоши оширилса, улар ўзларининг вазифаларини бор куч-ғайрати билан амалга оширади. Бу эса истеъдодли спортчиларни камол топтириш учун муҳим йўл ҳисобланади.\nСтол теннисини аҳоли ўртасида янада оммалаштириш бўйича ҳам қатор тадбирларни йўлга қўйганмиз. Бундан уч-тўрт йил аввал мазкур спорт тури билан айрим вилоятларимизда шуғулланиш имкони йўқ эди. Сўнгги уч йил ичида мазкур муаммоларнинг ечимини топиш учун ҳар бир вилоят бўлинмаларимизда мутахассислар илмий-амалий семинарлар, таниқли спортчилар маҳорат сабоқлари ўтказди. Ўтган йили эса федерациямизнинг ҳудудий бўлинмалари жаҳон стандартларига тўлиқ жавоб бера оладиган спорт инвентарлари билан таъминланди. Бунинг самарасида вилоятлардан спорт усталари ва халқаро спорт усталигига даъвогар янги истеъдод эгалари кашф этилди.


БМТ идораси Бокуни танқид қилди\n20 май 2022, Тошкент вақти: 22:10\nБМТ мамлакатда мустақил матбуот ҳамда блоггерлар фаолиятини чеклаётгани учун Озарбайжон ҳукуматини кескин танқид қилди.\nБМТнинг Инсон ҳуқуқлари бўйича қўмитаси бугун чоп қилинган ҳисоботда Озарбайжонда эркин матбуот фаолияти йўлида яратилаётган тўсиқлар хусусида жиддий ташвиш билдирилган.\nҲисоботда айтилишича, озарбайжонлик журналистлар мунтазам тарзда тазийқларга учраб, сохта, ёлғон ва безорилик айбловлари билан маҳкама тортилмоқда.\nҚароргоҳи Женевада жойлашган қўмита жорий ой Озарбайжонда мухолифатчи блоггерлар Аднан Ҳожизода ва Эмин Миллийнинг ҳибсга олиниши кескин қоралади. Расмий Боку мухолифатчиларни безориликда айбламоқда.


TIB.UZ / КАНАКУНЖУТ ЁҒИ – СОЧ ТЎКИЛИШИГА ҚАРШИ - TIB.UZ\nКАНАКУНЖУТ ЁҒИ – СОЧ ТЎКИЛИШИГА ҚАРШИ\nTIB.UZ Халқ табобати – ҳақ табобат КАНАКУНЖУТ ЁҒИ – СОЧ ТЎКИЛИШИГА ҚАРШИ\nСоч илдизига канакунжут ёғи (касторовое масло) жуда яхши ёрдам беради. Уни қўллаш қуйидагича: сув ҳаммомида озгина ёғни қиздириб, эски тиш чўткаси ёрдамида бош терисига суртилади. Сўнг бошга камида 5 соат давомида пахмоқ сочиқ ўраб қўйилади. Шундан сўнг соч шампунь билан обдон ювилади. Мазкур муолажа бир неча ой мобайнида ҳафтасига бир марта такрорланади. Бу нафақат соч тўкилишини тўхтатади, балки уни соғлом ва қалинроқ ҳам қилади.\nБош терисига қариқиз (лопух) суви қайнатмаси ёки илдизидан тайёрланган суртмани суртиш соч ўсишида яна бир жуда самарали восита ҳисобланади. Бунинг учун 20 г қариқиз илдизини бир стакан қайноқ сувда суюқликнинг ярми буғланиб кетгунча қайнатинг. Сўнг қайнатма 20 дақиқа дам едирилади. Шундан сўнг тенг миқдорда чарви ёғи билан бирга қиздирилади ва идишга қуйилади. Унинг қопқоғи маҳкам ёпилиб, бир неча соатга духовкага қўйилади. Кейин идишдаги сув тўкиб, ҳосил бўлган суртма бош терисига суртилади.\nОддий қичитқи ўт (крапива) ҳам сочни ажойиб мустаҳкамлайди, уларнинг тўкилишига тўсқинлик қилади. Муолажа учун ёш қичитқи ўтдан фойдаланилади. Улардан қайнатма тайёрланади. 40 даражагача совитилади. У бошни ювгандан сўнг сочга суртиш учун ишлатилади.


Томошабинлар томонидан кутилган ва экранларга чиқмасдан шов-шувларга сабаб бўлган «Ойқиз эртаги» номли фильмининг ёпиқ премьераси 17 май куни Алишер Навоий номидаги кино саройида бўлиб ўтди.\nЁпиқ премьерага юртимизнинг санъат ва маданият намоёндалари, кино, эстрада, ва оммавий ахборот воситалари ташриф буюришди.\nУлар қаторида Нозим Тўлахўжаев, Мансур Васатти, хонанда Шаҳзода, Шаҳзода Матчанова, Рухшона ва Санжар Маткаримов, Дилором Эгамбердиева, Рустам Саъдиев ва бошқаларни кўриш мумкин бўлди.\nШунингдек ўқинг: Юлдуз Ражабова билан суҳбат\nШу куни йиғилганлар ҳукмига киноижодкорлар томонидан 1,6 миллиард cўмлик бюджет билан икки йил муддатда тасвирга олинган тарихий эртак, фэнтези жанридаги картина тақдим этилди.\nФильм намойишидан аввал, залга йиғилган барчага фильм ижодкорлари бирма-бир актёр Адиз Раджабов томонидан таништириб ўтилди.\nСўзга Хилол Насимов ва фильм режиссёри Акбар Бектурдиевлар чиқишди.\nЁш режиссёр фильм муваффаққиятини таъминлаш учун маҳоратли, забардаст ва ёш актёрлар ансамблини бир ерга жамлай олган.\nУнда бош ролларни таниқли ёш актёрлар Йигитали Мамажонов ва “Эътироф-2015” тақдимоти ғолиби Юлдуз Ражабова ва Алиханлар ижро этган.\nШунингдек, фильмда томошабин ўз ишининг мохир усталари Ўзбекистон халқ артистлари Хайрулла Саъдиев, Дилбар Икромова, ҳамда Маъруф Отажонов, Исо Тўраев, Феруза Собитова каби киноижодкорларни кўришлари мумкин бўлади. Уларнинг иштироки картина ютуғини таъминлашга ҳисса қўшган деб ҳеч бир муболағасиз айта оламиз.\nФильм энг сўнгги техникалар билан юқори даражада ишланган. 4K форматда суратга олинган бўлиб, Dolby Surround 5.1. форматига мослаб овозлаштирилган. Жуда кўп саҳналарда махсус эффектлардан ва замонаивй технологиялардан фойдаланилганлигини кўриш мумкин.\n«Ойқиз эртаги» бадиий фильми кескин саҳналарга бой бўлиб, қизиқарли ва ўткир сюжет орқали актёрлар ижросида ҳилма-хил, мураккаб ҳаракатлар ва характерлар очиб берилган. Актёрлар жанговор ва кескин саҳналардаги барча харакатларни ўзлари бажарган бўлиб, режиссёр томонидан қўйилган вазифани аъло даражада бажарганлар дея оламиз.\nФильмда, кўҳна Шарқда жойлашган Саранг мамлакатида рўй берган воқеалар ҳақида сўзланади. Унда ойдин тунда туғилган гўзал малика Ойқиз тақдири ва у ёвузлар туфайли бошидан кечирган қисмати ҳикоя қилинади.\nТомошабин ғаройиботларга бой, сеҳргару афсунгар, ботиру малика, подшоҳу чўпон каби бир-биридан қизиқ қаҳрамонлар яшайдиган дунёга ғарқ бўлади.\nКартинада Ватанни севиш, унинг дахлсизлигини кўз қорачиғидек асраб-авайлаш, мардлик, ҳалоллик сингари эзгу ғоялар. севги-муҳаббат, ёвузлик ва адолат каби мавзулар илгари сурилган.\nКўҳна Хоразм гавҳари, Хивада тасвирга олинган кадрлар сеҳри сизни эртаклар оламига етаклаб, бир зумда орзулар мамлакатига элтиб қўяди. У ерда сизга Ойқиз ўз эртагини сўзлаб беришга тайёр...\nСценарий муаллифлари – Муҳаммад Давлатиллоҳ, Акбар Бектурдиев\nСаҳналаштирувчи режиссёр – Акбар Бектурдиев\nСаҳналаштирувчи оператор – Дилмурод Турдибоев\nБастакор – Димитрий Янов-Яновский\nСаҳналаштирувчи рассом – Акмал Саидов\nЭслатиб ўтамиз, мазкур фильмнинг кенг жамоатчилик учун премьераси 19 май санасида бўлиб ўтади. Пойтахтимиз кинотеатрларида оилавий тарзда мазкур картинани 20 майдан томоша қилиш мумкин.\nНашр санаси: 18-05-2016


Украина ички ишлар вазири Россия ва Беларусь чегаралари бўйлаб тўсиқ қуришни таклиф қилди\nЖаҳон 20:08 / 19.11.2021 5402\nУкраина ички ишлар вазири Денис Монастирский мамлакат Олий радасини 2022 йилги давлат бюджети харажатларида Россия ва Беларусь чегаралари бўйлаб тўсиқ қуриш харажатларини кўзда тутишга чақирди. Бу ҳақда «Интерфакс-Украина» хабар бермоқда.\nУкраина ИИВ муҳандислик ишлари қийматини 17 млрд гривен (643 млн доллар) деб баҳолаган. Вазирлик маълумотларига кўра, Россия билан қуруқликдаги чегаранинг умумий узунлиги 1505, Беларусь билан 1084 километрни ташкил этади.\nМонастирский бутун чегара бўйлаб мунтазам ишлайдиган видеокузатув ва сигнализацияли интеллектуал тизим жорий этилган тўсиқ, тўр ва тиканли сим ўрнатиш керак деб ҳисобламоқда.\nУ Россияни Польша ва Беларусь чегарасидаги миграция инқирозида айблади. Украина ички ишлар вазири Россия Беларусь орқали кўп сонли нолегал мигрантларни ўтказишга қарор қилиши мумкинлигини айтди. Вазирнинг сўзларига кўра, Украина яқин икки ҳафта ичида чегарани ноқонуний кесиб ўтишга уринишларнинг олдини олиш бўйича ҳарбий машғулотлар ўтказишни режалаштирган.\nБеларусь-Польша чегарасидаги мигрантлар билан боғлиқ инқироз ноябрда пайдо бўлди. Еврокомиссия раҳбари Урсула фон дер Ляйен вазиятни ЕИга гибрид ҳужум деб атади.


Айтиш керакки, бугунги кунда фуқароларнинг мулкий ҳу¬қуқий манфаатларини ҳимоя қилиш, уларнинг бу¬зилган ҳу¬қуқ¬ларини тиклаш, етказилган зарар ўрнини жавобгар ҳисобидан қоплаш сингари низолар суд тартибида адолатли ечим топаётгани одамларнинг судларга нисбатан ишончи ортишида муҳим омил бўлмоқда.\nФикримизни ҳаётий мисоллар асосида давом эттирадиган бўлсак, Каттақўрғон шаҳар «Деҳқон бозори» ҳудудида фуқаро Й. Бобоевнинг иккита савдо дўкони мавжуд бўл¬ган. Унга тегишли биринчи савдо дўкони 2006 йилнинг 31 мартида олди-сотди шарт-нома асосида 112-сон билан давлат рўйхатидан ўтказилган. Иккинчи савдо дў¬кони 908-сонли ҳадя шарт¬¬номасига асосан, 2006 йилнинг 14 апрелида 114-сон билан давлат рўйхатига олинган. Ҳар иккала савдо дўконининг умумий ер майдони 36,28 квадрат метрни ташкил қилган.\nТабиийки, Й. Бобоев ҳуқуқи бузилганидан қаттиқ ранжийди ва бир қатор ташкилотларга мурожаат қилади. Шундан сўнг Й. Бобоевга Каттақўр¬ғон шаҳар ҳокимининг 2018 йил 8 декабрдаги 2333-Қ сонли қа¬рори билан шаҳарнинг Қо¬радарё кўчасидаги ҳудуддан савдо дўкони қуриш учун 69,78 квадрат метр ер майдони ажратиб берилади. Бу ер майдони 2019 йилнинг 12 февралида 128-сон билан давлат рўйхатидан ўтказилади.\nҲамма гап шундаки, Й. Бобоевнинг дўконларини бузиш юзасидан ҳокимлик томонидан қарор чиқарилмаган. Бунинг устига бузилган дўконлар учун компенсация пули тў¬лаб берилмаган. Й. Бобоевнинг норизолигининг сабаби шунда.\nҚисқаси, Й. Бобоев дўконлари ҳеч бир асоссиз бузиб ташлангач, баҳоловчи «CICA PRICЕ» масъу¬лия¬ти чекланган жамиятига мурожаат қилади. Масъулияти чекланган жамияти томонидан кадастр ҳужжатларига асосан унинг «Деҳ¬қон бо¬зори»даги биринчи савдо дўкони 18 миллион 324 минг 428 сўмга, иккинчи савдо дўкони 17 миллион 408 минг 207 сўмга, жами 35 миллион 732 минг 635 сўмга баҳоланган.\nДаъвогар Каттақўрғон шаҳар адлия бўлими Йўлдош Бобоевнинг манфаатини кўз¬лаб, шаҳар ҳокимлигига нисбатан 2019 йилнинг 8 ноябрда даъво аризаси билан судга мурожаат қилди.\nҲеч кимга сир эмас, ҳар қандай низо судда мазмунан кўрилиш чоғида томонларнинг беғараз, холис, ҳаққоний тортишуви ва судга асосли, ишончга сазовор далиллар тақдим этиши билан ҳақи¬қат юзага чиқади. Бу гал ҳам шундай бўлди.\nСуд мажлисида сўралган жавобгар Каттақўрғон шаҳар ҳокимлигининг ишончли вакили В. Аҳмедов (исм-шарифлар ўзгартирилди) Й. Бобоев судга даъво муддати ўтиб кетгандан сўнг мурожаат қилганини таъкидлаб, даъво муддатини қўл¬лаш ва даъвогарнинг даъво аризасини рад қилишни сўради.\nШаҳар бош архитектори П. Нарзуллаев эса, суддаги тушунтиришида, шаҳар архитектура ва қурилиш бўлимида Й. Бобоевга тегишли савдо дўконларини бузиш билан боғлиқ ҳужжатлар йўқ, «Деҳ¬қон¬ бо¬зори» ҳудудидаги дў¬конлар¬ни бузиш юзасидан ҳокимлик томонидан бирон-бир қарор чиқарилмаганини айтди.\nСудда ишни кўриш жараёнида дўконларнинг бузилиши билан боғлиқ ҳужжатлар «Деҳ¬¬қон бозори» масъулияти чекланган жамия¬ти маъмуриятида ҳам мавжуд эмаслиги аён бўлди. Масъулияти чекланган жамиятининг ишончли вакили С. Файзиев суд мажлисида бу ҳақда тушунтириш берди.\nШу ўринда шаҳар ҳокимлигининг даъво муддатини қўл¬лаш ҳа-қидаги илтимосномасига тўхталадиган бўлсак, Фуқаролик кодексининг 263-моддасига эътибор қаратиш жоиз. Чунки ушбу моддада даъ¬во муддати жорий этилмайдиган ҳолатлар аниқ-тиниқ баён қилинган.\nХусусан, мулкдорнинг ёки бош¬қа эгалик қилувчининг ўз ҳуқуқини ҳар қандай бузилишларни, шу жумладан, эгалик қилишдан маҳрум этиш билан боғлиқ бўлмаган бузилишларни бартараф этиш ҳа¬¬қи-даги талабларига нисбатан даъво муддати жорий этилмаслиги Фуқаролик кодексининг 231-моддасида белгилаб қўйилган.\nСуд қонуннинг ушбу талабларига кўра, шаҳар ҳокимлигининг даъво муддатини қўл¬лаш ҳақидаги илтимосномасини инобатга олмасликни лозим топди.\nЭнди масалага янада ойдинлашиши учун газетхон эътиборини Ер кодексининг 41-моддаси мазмун-моҳиятига қаратамиз. Ушбу моддага кўра, ер эгалари, ердан фойдаланувчилар, ер участкаларининг ижарачилари ва мулк¬дор¬лари фаолиятига давлат, хў¬жалик органлари ва бошқа органлар ҳамда ташкилотларнинг, шунингдек, улар мансабдор шахсларининг аралашуви тақиқланади. Қо¬нунда назарда тутилган ҳоллар бундан мустасно.\nМазкур модда талабига биноан, ер эгалари, ердан фойдаланувчилар, ер участкалари ижарачилари ва мулкдорларининг бузилган ҳуқуқ¬лари қонун ҳужжатларида назарда тутилган тартибда тикланиши шарт. Ер эгалари, ердан фойдаланувчилар, ер участкалари ижарачилари ва мулкдорлари ҳу¬қуқларининг бузилиши натижасида етказилган зарар (шу жумладан, бой берилган фойда) тўлиқ ҳажмда қопланиши керак. Жисмоний шахсларга берилган ер участ¬калари давлат ёки жамоат эҳтиёжлари учун мазкур шахсларнинг хоҳишига кўра, туман, шаҳар, вилоят ҳокимлигининг қарори билан аввалги ер участкаси билан айнан бир хил ер участкаси ажратилгач, шу ер участкаси олиб берилаётган корхоналар, муассасалар ва ташкилотлар олиб қўйилаётган ер участкасининг ўрнига янги жойда уй-жой, ишлаб чиқариш бинолари ва бошқа иморатларни қуриб берганидан кейин ҳамда ушбу кодекснинг 86-моддасига мувофиқ, бошқа барча зарарлар (шу жумладан, бой берилган фойда) тўла ҳажмда қопланганидан кейин олиб қўйилиши мумкинлиги белгиланган.\nБундан ташқари Президентимизнинг 2019 йил 3 августдаги «Фукаролар ва тадбиркорлик субъектларининг мулк ҳуқуқи кафолатланиши сўзсиз таъминланиши бўйича қўшимча чора-тадбирлар тўғрисида»ги Фармойиши 1-қисми «б» банди ҳам дў-кондор Й. Бобоевнинг манфаатини кўз¬лаб, судга даъво ариза киритган адлия бўлимининг даъвоси ўринли эканлигини кўрсатди. Чунки Президент Фармойишининг мазкур бандида ер участ-каларини олиб қўйишда фуқаролар ва тадбиркорлик субъектларига тегишли бўл¬ган турар жой ва ишлаб чиқариш бинолари, бошқа иморатлар ва иншоотларнинг бузилишига кўчмас мулкнинг бозор қиймати ва олиб қў¬йиш сабабли мулкдорга етказилган зарарнинг ўрни тў¬лиқ қоплангандан кейин рухсат берилиши, фуқаролар ва тадбиркорлик субъектларига давлат ор¬гани (мансабдор шахс) нинг ноқонуний маъмурий ҳужжати қабул қилиниши оқибатида етказилган зарар давлат томонидан, биринчи навбатда, тегишли ор¬ган¬лар¬нинг бюджетдан ташқари маблағлари ҳисобидан қопланиши, ке¬йин¬чалик айбдор шахсдан регресс тартибида ундириб олиниши белгилаб қўйилган.\nШунингдек, Фуқаролик кодексининг 985-моддаси талабига кўра, ғайриқонуний ҳа¬ракат (ҳаракатсизлик) туфайли фуқаронинг шахсига ёки мол-мулкига етказилган зарар, шунингдек, юридик шахс¬га етказилган зарар, шу жумладан, бой берилган фойда зарарни етказган шахс томонидан тўлиқ ҳажм¬да қопланиши лозим.\nСуд иш ҳолатлари ва юқо¬рида зикр этилган қонун талабларидан келиб чиқиб, ушбу даъво аризаси¬ни қаноатлантирди. Жавобгар Каттақўрғон шаҳар ҳокимлигидан Й. Бобоев фойдасига 35 миллион 732 минг 635 сўм етказилган зарар ундирилиши ҳақида ҳал қилув қарори чиқарди.\nҚисқаси, дўкондорнинг бузилган ҳуқуқи тиклангани, ет¬казилган зарар ўрни жавобгар ҳисобидан қоплангани мамлакатимизда демократик тамойиллар устуворлагининг ёрқин кўринишидир.


Ўзбекистонда товламачиларнинг тўдаси қўлга олинди\n27 Yanvar 16:03 / Published in Ҳодисалар\nТошкент шаҳри ва Тошкент вилоятида йирик жиноий гуруҳ фош этилди. Ҳуқуқни муҳофаза қилиш органлари ходимлари томонидан ўтказилган тезкор тадбир тафсилотлари Коррупцияга қарши курашиш агентлиги матбуот хизматида хабар қилинди.\nМаълум бўлишича, тажовузкорлар юк машиналари ҳайдовчиларига қўшимча ҳақ эвазига божхона расмийлаштирилишини тезлаштиришни таклиф қилиб, даҳшатга тушишган.\nТаъкидлаш жоизки, юк машиналари Хитойдан Ўзбекистонга Қозоғистон орқали юк ташийди. Ва Тошкент вилоятидаги «Яллама» чегара божхона постидан ўтаётганда уларни гуруҳ аъзолари «кутиб олишди». Айтганча, улар сохта ҳужжатлар ёрдамида товар-моддий захираларни олиб кириш билан ҳам шуғулланишган.\nТошкент шаҳри ва Тошкент вилоятининг олтита манзилида олиб борилган текширувлар давомида 410 минг доллар, 21 та сохта муҳр ва ҳар хил турдаги штамплар, компютер техникаси ва шубҳали келиб чиқиши божхона ҳужжатлари ашёвий далил сифатида олиб қўйилди.\n«Гумонланувчиларга қарши жиноий иш қўзғатилди ва гуруҳ этакчиси ҳисобланган икки фуқарога нисбатан ҳибсга олиш тарзидаги эҳтиёт чораси қўлланди», деб таъкидлади Давлат хавфсизлик хизмати.\nТергов ҳаракатлари доирасида, шунингдек, гуруҳ фаолиятига алоқадор бошқа шахсларни аниқлаш бўйича чоралар кўрилмоқда.\nTagged under: ГУРУҲ, ТОВЛАМАЧИ, ТОШКЕНТ, ТОШКНЕТ ВИЛОЯТИ\n2 та автобус иштирокидаги бахтсиз ҳодиса: ИИББ томонидан шарҳ\nТошкент вилоятида бир йигит тўсиққа тегиб вафот этди\nСовутгичнинг ўғирланиши икки кун ичида аниқланди


Неймар мухлисни ургани учун камида бешта ўйинга дисквалификация қилиниши мумкин\nФранция футбол федерацияси (FFF) "ПСЖ" клуби ҳужумчиси Неймарни камида 5 та ўйин дисквалификация қилиши мумкин. Франция Кубоги финалидан кейин кумуш медалларни олиш учун чиқаётган Неймар мухлислардан бирига зарба бериб юборди.\nМухлис унга нисбатан "Бориб футбол ўйнашни ўрганиб кел" деган ва шундан кейин Неймар унга яқинлашиб келган ва бироз айтишувдан кейин футболчи мушти билан мухлис юзига зарба беради. Ушбу вазиятни телефон орқали видеога олишган ва интернет тармоқларида тарқалиб кетмоқда.\nАгар финал учрашувнини бошқарган бош ҳакам ушбу ҳолатни хисоботига қўшган бўлса FFF тартиб-интизом қўмитаси автоматик равишда бўлган воқеани ўрганишни бошлайди.\nАгар ушбу вазият хисоботда бўлмаса FFF суриштирув ишини Этика қўмитаси орқали бошлаши мумкин.\nЯкунда Неймар камида 5 та ўйинга дисквалификация қилинади ва бу Франциядаги барча мусобақаларга амал қилади.\nДисквалификация Неймар Франция Кубоги\n“ПСЖ” клуби “Тоттенхэм” ҳимоячисини сотиб олмоқчи


17:43 24 Апрел 2018\n17:35 09.01.2017 (Янгиланган 17:36 09.01.2017) Ҳавола олиш\nТОШКЕНТ, 9 янв — Sputnik. Кириб келган йил Марказий Осиё учун демография борасида ўзига хос бурилиш йили бўлади. Минтақа аҳолиси бу йил 70 миллион нафардан ошиши кутилмоқда. Алматида бўлиб ўтган "Марказий Осиё — 2017: янги тренд ва сценарийлар" мавзуидаги давра суҳбатида мана шу рақам тилга олинди.\nЭслатиб ўтамиз, Ўзбекистон аҳоли сони жиҳатидан Марказий Осиёда биринчи ўринда туради. 2016 йилнинг 1 июль ҳолатига кўра республиканинг доимий аҳолиси сони 31 миллион 807 минг кишини ташкил этган. Ўзбекистонда ўртача умр давомийлиги аёлларда 75,8 ва эркакларда 71,1 ёшга тенг.\nҚозоғистон президенти ҳузуридаги стратегик тадқиқотлар институти сиёсатшунослари Марказий Осиёда 2017 йилда содир бўладиган муҳим воқеалар ўнлигини маълум қилишди.\nДемографик ўсишдан ташқари экспертлар жаҳон маҳсулотлар бозоридаги тикланиш минтақа мамлакатлари иқтисодиётининг яхшиланишига олиб келишини тахмин қилишмоқда. Шу билан бирга Хитойнинг Марказий Осиёдаги иқтисодий ташрифи мустаҳкамланиши кузатилади.\nМинтақа мамлакатларидаги ички сиёсий жараёнлар ҳам сиёсатшунослар эътиборига тушди. Хусусан, Ўзбекистоннинг янги ҳукумат бошчилигидаги дастлабки йилдаги тараққиёти ҳамда Туркманистон ва Қирғизистондаги президентлик сайловлари ҳам сиёсатшунослар шарҳидан ўрин олган.\nЯқин Шарқдаги вазият ҳамда Афғонистондаги беқарорлик боис Марказий Осиё минтақасидаги террорчилик таҳдидига алоҳида эътибор қаратилган.\nРоссия, Хитой, АҚШ, Туркия, Эрондаги ички сиёсий жараёнлар ва уларнинг минтақадаги мамлакатлар билан муносабатлари ҳам тахминлар рўйхатидан жой олган.


Бугун Мисрнинг Шарм эл-Шайх курорт шаҳрида 22 араб давлати раҳбарлари иштирокида Араб Лигаси саммити бошланди.\n21 январ 2021, Тошкент вақти: 00:27\nУчрашувдан асосий мақсад, АҚШ етакчилигида Ироққа қарши урушнинг олдини олишдир.\nБирлашган Араб Амирликлари Ироқ президенти Саддам Ҳусайнни, даҳлсизлик эвазига истеъфога чиқиш ва мамлакатни тарк этишга чақирган. Ахборот агентликлари хабарига кўра, Амирликлар ташаббуси,, Ироқ вақтинча БМТ ва Араб Лигаси бошқарувида бўлишини ҳам кўзда тутган.\nАраб Лигаси саммитини очган Ливан президенти Эмил Лаҳуд, Араб Лигаси ҳар қандай араб давлатига нисбатан урушга қарши эканини айтди.\nМиср президенти Ҳусни Муборак, БМТ инспекторлари билан ҳамкорлик қилиш ҳақидаги қарори жиддийлигини исботлаши учун Ироқ ҳукуматига кўпроқ вақт берилиши кераклигини айтди.


Самарқандда қайнука келинойисини пичоқлаб ўлдирди - Zamin.uz\n19:58 / 31.01.2020\nСамарқанд вилоятининг Нарпай туманида келинойисининг ўлимига сабаб бўлган эркак ушланди, деб хабар берди «Дарё» нашри.\nЖорий йилнинг 31 январь куни Нарпай туманида яшовчи Р.М. билан акасининг турмуш ўртоғи У.П. ўртасида келишмовчилик келиб чиққан. Р.М. ошхона пичоғи билан қуролланиб, янгасининг яшаш уйига бориб, янгаси У.П.нинг бўйин соҳасига пичоқ санчиб, уни қасддан ўлдириб воқеа жойидан яширинган.\nСамарқанд вилоят прокуратураси ахборот хизматининг баёнот беришича, прокуратура ходимлари ва тергов-тезкор гуруҳ томонидан воқеа жойи кўздан кечирилганда, хонадон кўчасидаги ариқ ичидан қонга ўхшаш доғлари билан ифлосланган пичоқ ва бошқа ашёвий далиллар олинган.\nШу куни туман прокуратураси томонидан Р.М.га нисбатан Жиноят Кодексининг 97-моддаси (қасддан одам ўлдириш) 1-қисми билан жиноят иши кўзғатилган. Р.М. ҳимоя ҳуқуқи билан таъминланган ҳолда ЖПКнинг 227-моддаси тартибида ушланган.\nҲозирда, жиноят иши бўйича Нарпай туман прокуратураси томонидан дастлабки тергов ҳаракатлари олиб борилмоқда. Тергов жараёни вилоят прокуратураси томонидан назоратга олинган. “Замин” янгиликларини “Youtube”да кузатиб боринг\n27-02-2020, 16:17, Жамият


Диққат қилинг, энг ҳаяжонли лаҳзалар бошланмоқда!\nЎтган бир ой давомида юртимизни кезиб юрган қорилар мусобақаси Тошкент шаҳридаги “Ҳазрати Имом” жоме масжидида ўз ниҳоясига етмоқда.\nБир неча дақиқалардан кейин туман босқичининг сўнгги ғолиблари эълон қилинади ва Қуръон мусобақасининг туман-шаҳар босқичи тантанали равишда ёпилади. Мусобақа якунидаги ўта ҳаяжонли, юракларни эзилтирадиган онларни ўтказиб юборманг.\nШундай экан азизлар, “Ҳазрати Имом”даги мусобақани кузатинг ва шукуҳли лаҳзаларни muslim.uz портали орқали томоша қилинг.\nДругие материалы в этой категории: « Президент боғчада болалар балиқ емаслигини танқид қилди\tТошкент шаҳридаги Ҳазрати имом жоме масжидида бугун, 15 февраль куни ўтказилган Қуръон мусобақасининг саралаш босқичи ғолиблари билан танишинг »